open-index/open-wikipedia-markdown huggingface dataset:
餘弦

**餘弦**，割圓術一綫，割圓八綫之一，相對正弦而言。**餘弦函數**，三角函數之一，英文**cosine**，數學符號**cos**，數式寫如 \cos \theta。

餘弦函數假設，割圓半徑為一時，用正角求出餘弦有幾長。以往會用對數表求查得數值。

直角三角形入面，一個銳角嘅餘弦定義係佢嘅鄰邊同斜邊嘅比值。

## 複數表示
正弦函數可以用複數嚟表示：

\cos x=\frac{e^{ix}+e^{-ix}}{2}
### 證明
考慮：

\begin{align}
& e^{ix}=\cos x+i\sin x\cdots(1)\\
& e^{-ix}=\cos(-x)+i\sin(-x)=\cos x-i\sin x\cdots(2)\\ 
& (1)+(2):e^{ix}+e^{-ix}=2\cos x\\
& \therefore\cos x=\frac{e^{ix}+e^{-ix}}{2}\end{align}

## 睇埋
*正弦
*正切
*餘切
*正割
*餘割
*正矢
*餘矢
蟻竇

**蟻竇**，係蟻起嘅竇。通常蟻竇係由一隻蟻乸先挖開個竉開始起竇，之後做咗蟻竇嘅蟻后。每個蟻竇都有好多唔同用途嘅房，有啲儲食物，有啲照顧蟻蛋或者幼蟲，有啲畀蟻后生蛋，有啲堆放垃圾。螞蟻唔一定會喺野外起竇，亦會喺人類嘅居住環境起竇。
多面體

**多面體**係指三維空間入面由多邊形嘅平面同直邊組成的幾何形體。

多面體喺幾何入面係一種三維立體，由有限塊平面多邊形圍成，每一塊多邊形叫「面」，面同面之間相交形成「邊」，邊同邊相交就係「頂點」。多面體所有面都必須係平面多邊形，所以好似圓柱、圓錐、球體呢啲有彎曲曲面嘅形狀，都唔會被視為多面體。
​
一個多面體可以用「頂點、邊、面」三樣元素嚟描述，例如立方體有 8 個頂點、12 條邊同 6 個四邊形面，而一般會按面數命名，例如四面體、五面體、六面體等。 多面體仲可以分為凸多面體同凹多面體：凸多面體裏面任意兩點連成嘅線段都完全留喺個立體入面，好似立方體；凹多面體就有啲部分「凹入去」，連接體內兩點時條線段可以穿出立體外面，例如某啲星形多面體。

## 睇埋
*正多面體
**柏拉圖多面體
**星形正多面體
正多面體

**正多面體**係指由相同嘅正多邊形平面組成嘅多面體，可以分做兩大類：柏拉圖多面體有5種；星形正多面體有4種。日常生活入面，正多面體通常特別指前面嗰類。
柏拉圖多面體

**柏拉圖多面體**係正多面體最常見嘅一類，一共有五種。日常生活入面，正多面體通常特別指柏拉圖多面體。

## 一覽

## 睇埋
*星形正多面體
第19屆韓國總統選舉

**第19屆韓國總統選舉**響2017年5月9號舉行。

## 背景
響2017年3月10號，受南韓干政風波困擾嘅總統朴槿惠，因為呢場風波俾憲法法院通過彈劾而落台。按憲法規定，總統被彈劾落台之後60日內要舉行大選，所以原本12月20號或之前舉行嘅總統選舉要提早七個月舉行，由以往十二月嘅冬天改到五月舉行，適逢係玫瑰花季，當地傳媒紛紛叫呢場係**玫瑰選舉**。響選舉之前由總理黃教安署任總統。

### 提前投票
為咗提高投票率，2013年嘅國會補選首次引入提前投票，2017年4月尾已經響全球一百一十六個國家，開放畀境外選民投票，而5月1號就舉行咗為期四日嘅海上投票，畀響海上做嘢嘅選民提前響船上投票，到5號就畀選舉當日唔能夠到居住地附近票站嘅選民投票，呢個方法大幅提高年輕人嘅投票意欲。 

#### 分析
由於共同民主黨前黨魁文在寅一直響民意調查大幅領先其他候選人，即管參選人數多，選舉氣氛一直唔太熱烈，提前投票係唔係可以提高投票率成為疑問。

## 候選人
### 共同民主黨
5月3號，共同民主黨候選人文在寅去到慶尚南道馬山市出席造勢活動時，呼籲在場幾千名支持者踴躍投票。佢承諾一旦當選，會增撥政府資源，推動馬山市發展製造業，尤其係造船業。之後又轉到附近嘅晉州市，揚言會盡力為政府帶來改變，團結南韓國民。

### 自由韓國黨
執政嘅自由韓國黨推選洪准杓做總統選舉候選人。

洪准杓係慶尚南道知事，佢響黨內選舉攞到五成四選票，壓倒其他對手。不過，蓋洛普民意調查話，洪准杓響咁多個可能參選總統嘅政客入面，民望只係排第五，支持率只有4%；排第一嘅共同民主黨前黨魁文在寅，支持率有三成一。

5月3號，洪准杓第三度去釜山拉票。 

### 國民之黨
國民之黨候選人安哲秀就到西南部嘅全羅北道拉票。佢承諾會響當地興建國際機場同航空維修保養基地。

## 民意調查
4月27號，調查話最大在野黨共同民主黨總統候選人文在寅支持率係百分之四十四點四，係國民之黨候選人安哲秀差唔多兩倍，傳統右翼自由韓國黨候選人洪准杓，支持率係百分之十三排第三。調查又話，文在寅支持率響今個禮拜下跌兩點三個百分比，結束連升四個禮拜嘅勢頭，但係安哲秀跌幅就更大，達到五點六個百分比。

5月3號，最新民意話文在寅支持度高達四成二，安哲秀同洪准杓同樣以接近一成九支持率，並列第二。

## 攷

19
類:2017年選舉
北河街體育館

**北河街體育館**，香港室內體育館之一，喺深水埗基隆街三百三十三號，北河街市政大廈五、六字樓，另外三邊為北河街、大南街同桂林街，英文叫**Pei Ho Street Sports Centre**。行政上歸深水埗區。設施有籃球場、排球場、羽毛球場、壁球場、乒乓球檯、活動室、健身室、舞蹈室、兒童遊戲室。

館一九九五年八月開張，歸康樂及文化事務署管。佢特別之處，有個搏擊運動中心，擂台符合比賽標準。

## 設施
*多用途主場，可以做羽毛球場八個、或籃球場四個，或排球場四個。
*舞蹈室一間，面積二百四六平方米
*多用途活動室一間，面積二百六二平方米
*健身室一間，面積一百六十平方米
*兒童遊戲室一間
*多用途活動室兩間，可以做壁球室
*多用途活動室六間，可以壁球室或乒乓球室
*乒乓球室一間
*觀眾廊，年年十一月到下年六月做臨時自修室
*搏擊運動中心一個

## 攷

## 出面網頁
* 官方網頁
小西灣體育館

**小西灣體育館**（英文：**Siu Sai Wan Sports Centre**）係香港一間室內體育館，喺香港島小西灣小西灣道15號小西灣綜合大樓2到4樓，2011年7月開張，由康樂及文化事務署管理。主場用咗落地玻璃，可以透入天然光。

## 設施
*1個多用途主場：可以用嚟做8個羽毛球場、4個籃球場或4個排球場。
*2個活動室：面積分別係190、209平方米
*1個乒乓球室：有12張乒乓波檯
*1個兒童遊戲室

## 參考
公共圖書館

**公共圖書館**，又叫**公家圖書館**，係種常見嘅圖書館種類，開放畀公眾用，民眾可以自由入去睇書同借書，大多數都係由政府營運，由公務員打理。
香港公園體育館

**香港公園體育館**，香港室內體育館之一，喺中環紅棉路二十九號，香港公園西北角，英文叫**Hong Kong Park Sports Centre**。行政上歸中西區。設施有羽毛球場、籃球場、舞蹈室、健身室、室內緩跑徑、投球場、乒乓球檯、排球場。

一九九一年三月十七號開張，歸康樂及文化事務署管。呢度做過2009年東亞運動會賽場。

個場喺聖若瑟書院之東，聖約翰大廈之南，香港壁球中心之西，香港視覺藝術中心之北。

## 設施
*多用途主場一個，可以做羽毛球場八個、或籃球場兩個、或投球場兩個，或排球場兩個。
*多用途活動室一間，面積一百五十平方米
*乒乓球室一間，面積一百五十五平方米
*健身室一個，面積一百二十一平方米

## 參考
上環體育館

**上環體育館**（英文：**Sheung Wan Sports Centre**）係香港一間室內體育館，喺香港島上環皇后大道中345號上環市政大廈11到13樓，1989年5月1號開張，由康樂及文化事務署管理。

## 設施
*1個多用途主場：可以用嚟做8個羽毛球場、2個籃球場或2個排球場。
*1個健身室：面積216平方米
*1個舞蹈室：面積162平方米
*5個壁球室/乒乓球室/小活動室

## 參考
香港仔體育館

**香港仔體育館**，香港室內體育館之一，喺香港仔大道二百零三號香港仔市政大廈五到六樓，英文叫**Aberdeen Sports Centre**。行政上歸南區。設施有籃球場、排球場、羽毛球場、壁球場、乒乓球檯、活動室、健身室、舞蹈室、兒童遊戲室。一九八三年四月十五號開張，歸康樂及文化事務署管。

## 設施
*多用途主場一個，做到羽毛球場四個、籃球場一個，或者排球場一個。
*壁球室一個，面積六十二平方米，可改做乒乓球室或多用途活動室
*乒乓球室一個，面積四十九平方米
*健身室一個，面積一百六十五平方米
*多用途活動室一個，面積一百五十五平方米
*舞蹈室兩個，面積分別為一百八十二同五十五平方米
*兒童遊戲室一個，面積一百三十平方米
*快餐亭一間，而家由東華三院營運
*救護室一間

## 出面網頁
* 官方網頁
上海中心大廈

**上海中心大廈**係中國上海一座摩天大廈，嚮陸家嘴金融貿易區銀城中路501號，高632米，128層，係全中國最高嘅建築物。

類:上海摩天大廈
類:浦東新區
正弦

**正弦**，割圓術一綫，割圓八綫之一。而**正弦函數**，為三角函數之一，英文叫**sine**，數學符號寫**sin**，數式寫如 \sin \theta。

正弦函數假設，割圓半徑為一時，用正角求出正弦有幾長。以往會用對數表求查得數值。

## 割圓
正弦之所以叫弦，皆因佢好似勾住弓嘅弦。

圓之中，畫一直綫，將圓割開大細邊，直綫在圓內，此為通弦。通弦中間再分一半，半段就係正弦。

### 弧弦矢

割圓八綫圖中所見，正弧、正弦、正矢，正正係半截弓嘅形。

### 正弦三角形
乙甲丁為直角三角形。圓心處夾角叫正角。

餘弦乙己，同底綫甲丁，長短一樣。故此用勾股定理，餘弦平方，加上正弦平方，就係半徑平方。

正弦長短，與正角大細成正比。正角愈大，正弦愈長。正角為〇，正弦為〇。正角為直角，正弦同半徑一樣長。

## 三角函數

正弦函數，為圓半徑為一時，正弦數值，亦可謂比例。任意直角三角形，都可如割圓八綫咁，套入四分圓。三角形斜邊為圓半徑，夾角做正角，對邊為正弦，

 \sin \alpha 比一，就等如正弦比半徑，亦即對邊比斜邊。

∵ \frac {\sin \alpha}{1} = \frac {\mathrm{a}}{\mathrm{h}} 

∴  {\sin \alpha} = \frac {\mathrm{a}}{\mathrm{h}} 

簡而言之，直角三角形，某銳角之正弦函數，就係銳角之對邊比斜邊。

### 坐標投影

然而正弦函數，唔限於四分圓一角。正角為大於直角，甚至係負數，仍然可以投影出正弦綫，得出正弦長短。

正弦函數以笛卡兒坐標系統去理解，就會有正負數。角度大於平角而少於全角，就落入負值範圍。

由於正弦至少長到半徑，正弦函數假定半徑為一，咁正弦函數最大值為一，最小值為負一。

## 正弦曲綫

以角度為橫軸，與正弦函數為縱軸，以上繪圖，就會得出波浪曲綫，此為**正弦曲綫**（**sine curve**）。

## 複數表示
正弦函數可以用複數嚟表示：

\sin x=\frac{e^{ix}-e^{-ix}}{2i}
### 證明
考慮：

\begin{align}
& e^{ix}=\cos x+i\sin x\cdots(1)\\
& e^{-ix}=\cos(-x)+i\sin(-x)=\cos x-i\sin x\cdots(2)\\ 
& (1)-(2):e^{ix}-e^{-ix}=2i\sin x\\
& \therefore\sin x=\frac{e^{ix}-e^{-ix}}{2i}\end{align}

## 睇埋
*餘弦
*正切
*餘切
*正割
*餘割
*正矢
*餘矢
東方明珠塔

**東方明珠廣播電視塔**，簡稱**東方明珠塔**，係中國上海一座塔，嚮陸家嘴，高468米，係上海第三高嘅建築物，更係上海嘅地標建築。

類:浦東新區
金茂大廈

**金茂大廈**係中國上海一座摩天大廈，嚮陸家嘴金融貿易區世紀大道88號，高420.5米，88層，係上海第3高嘅摩天大廈。

類:上海摩天大廈
類:浦東新區
上海世茂國際廣場

**上海世茂國際廣場**係中國上海一座摩天大廈，嚮黃浦區南京東路789號，高333.3米，60層，係上海第4高嘅摩天大廈。

類:上海摩天大廈
類:黃浦區‎
正切

**正切**，割圓術一綫，割圓八綫之一。**正切函數**，三角函數之一，英文**tangent**，數學符號**tan**，數式寫如 \tan \theta。

正切函數函數假設，割圓半徑為一時，用正角求出正切綫有幾長。以往會用對數表求查得數值。

直角三角形入面，一個銳角嘅正切定義係佢嘅對邊同鄰邊嘅比值。

## 特別公式

:恆等式：
:\tan(x) = {\sin(x) \over \cos(x)}
:用其他三角函數嚟表示正切：
 

## 複數表示
正切函數可以用複數嚟表示：

\tan x=\frac{e^{ix}-e^{-ix}}{i(e^{ix}+e^{-ix})}
### 證明
將正弦嘅複數表示除以餘弦嘅複數表示就可以得到呢條式。

## 睇埋
*正弦
*餘弦
*餘切
*正割
*餘割
*正矢
*餘矢

## 參考
https://zh.m.wikipedia.org/wiki/%E6%AD%A3%E5%88%87
明天廣場

**明天廣場**係中華人民共和國上海一座摩天大廈，嚮黃浦區南京西路399號，高286米，55層，係上海第6高嘅摩天大廈。

類:上海摩天大廈
類:黃浦區‎
政府船塢

**政府船塢**可以係：
*政府船塢 (香港)，香港海事處嘅船塢
*政府船塢 (澳門)，澳門海事及水務局嘅船塢
港大同學會小學

**港大同學會小學**（）係香港柴灣一間直資小學，喺怡盛街9號，由香港大學畢業同學會搞，2002年創校。
## 睇埋
*港大同學會書院
政府船塢 (香港)

**政府船塢**（）係香港政府海事處轄下嘅船塢，專門負責管理香港政府嘅船。船塢喺九龍昂船洲昂船路，即係昂船洲西北岸，佔地98公頃，有個8.3公頃嘅遮蔽港池。

## 鄰近
*昂船洲污水處理廠
*昂船洲海軍基地

類:船塢
建隆

**建隆**係北宋皇帝趙匡胤嘅第一個年號，相當於公元960年到963年，前後總共4年。
乾德 (宋)

**乾德**係北宋皇帝趙匡胤嘅第二個年號，相當於公元963年到968年，前後總共6年。
開寶

**開寶**係北宋皇帝趙匡胤嘅第三個年號，相當於公元968年到976年，前後總共9年。
太平興國

**太平興國**係北宋皇帝趙光義嘅第一個年號，相當於公元976年到984年，前後總共9年。
第8屆甘比亞總統選舉

**第8屆甘比亞總統選舉**響2016年12月1號禮拜四舉行。

## 背景
甘比亞目前人口大約有一百九十萬，係非洲面積最細嘅國家。

賈梅自1994年透過政變奪權，自此響過去連續四屆選舉都贏出，掌權至今超過廿年。有人話佢今屆隨時成功連任。同時甘比亞政府又限制國際組織派人監察選舉過程，選舉被質疑存在舞弊嘅情況。

現任總統賈梅響選前重落命令，投票日舉行前幾粒鐘暫停全國所有通訊服務，聲稱係要提防選舉過程中出現示威。

## 制度
選民以波子做選票，抌入候選人所屬嘅票箱投票。

## 結果
現任總統賈梅得票比反對派候選人巴羅，少超過八個百分點，出乎選前預料。有大批民眾早前上街慶祝賈梅選輸，載歌載舞，佢哋批評賈梅響在任期間打壓異己。

## 後續
原本承認響大選輸咗嘅現任總統賈梅改變態度，話發現投票過程有唔尋常，拒絕承認結果，要求重新選舉。

1月20號，由於現任總統賈梅拒絕落台，所以贏出總統嘅巴羅要改到駐鄰國塞內加爾嘅使館舉行宣誓，做法極度罕見。搞到國際社會向佢施壓，甚至出動西非部隊進駐甘比亞，協助巴羅接管權力。

## 睇埋
*2016年岡比亞政治危機

## 攷

類:2016年選舉
端拱

**端拱**係北宋皇帝趙光義嘅第三個年號，相當於公元988年到989年，前後總共2年。
淳化 (年號)

**淳化**係北宋皇帝趙光義嘅第四個年號，相當於公元990年到994年，前後總共5年。
至道

**至道**係北宋皇帝趙光義嘅第五個年號，相當於公元995年到997年，前後總共3年。
咸平

**咸平**係北宋皇帝趙恆嘅第一個年號，相當於公元998年到1003年，前後總共6年。
景德

**景德**係北宋皇帝趙恆嘅第二個年號，相當於公元1004年到1007年，前後總共4年。
大中祥符

**大中祥符**係北宋皇帝趙恆嘅第三個年號，相當於公元1008年到1016年，前後總共9年。
天禧 (宋)

**天禧**係北宋皇帝趙恆嘅第四個年號，相當於公元1017年到1021年，前後總共5年。
天聖

**天聖**係北宋皇帝趙禎嘅第一個年號，相當於公元1023年到1032年，前後總共10年。
明道

**乾德**可以係：
*，臺灣藝人
*明道 (宋)，北宋年號
*明道 (越南)，越南李朝年號
明道 (宋)

**明道**係北宋皇帝趙禎嘅第二個年號，相當於公元1032年到1033年，前後總共2年。
景祐

**景祐**係北宋皇帝趙禎嘅第三個年號，相當於公元1034年到1038年，前後總共5年。
寶元

**寶元**係北宋皇帝趙禎嘅第四個年號，相當於公元1038年到1040年，前後總共3年。
康定 (年號)

**康定**係北宋皇帝趙禎嘅第五個年號，相當於公元1040年到1041年，前後總共2年。
慶曆

**慶曆**係北宋皇帝趙禎嘅第六個年號，相當於公元1041年到1048年，前後總共8年。
皇祐

**皇祐**係北宋皇帝趙禎嘅第七個年號，相當於公元1049年到1054年，前後總共6年。
至和

**至和**係北宋皇帝趙禎嘅第八個年號，相當於公元1054年到1056年，前後總共3年。
嘉祐

**嘉祐**係北宋皇帝宋仁宗趙禎嘅第九個年號，亦係佢最後一個年號，相當於公元1056年到1063年，前後總共8年。嘉祐嘅意思係「喜獲上天保佑」。
熙寧

**熙寧**係北宋皇帝趙頊嘅第一個年號，相當於公元1068年到1077年，前後總共10年。
元豐 (宋)

**元豐**係北宋皇帝趙頊嘅第二個年號，相當於公元1078年到1085年，前後總共8年。
元祐

**元祐**係北宋皇帝趙煦嘅第一個年號，相當於公元1086年到1094年，前後總共9年。
紹聖

**紹聖**係北宋皇帝趙煦嘅第二個年號，相當於公元1094年到1098年，前後總共5年。
元符

**元符**係北宋皇帝趙煦嘅第三個年號，相當於公元1098年到1100年，前後總共3年。
建中靖國

**建中靖國**係北宋皇帝趙佶嘅第一個年號，相當於公元1101年，前後總共1年。呢個係漢人正統皇朝入面最後一個四字年號。
崇寧

**崇寧**係北宋皇帝趙佶嘅第二個年號，相當於公元1102年到1106年，前後總共5年。
大觀 (年號)

**大觀**係北宋皇帝趙佶嘅第三個年號，相當於公元1107年到1110年，前後總共4年。
政和 (年號)

**政和**係北宋皇帝趙佶嘅第四個年號，相當於公元1111年到1118年，前後總共8年。
重和

**重和**係北宋皇帝趙佶嘅第五個年號，相當於公元1118年到1119年，前後總共2年。
宣和

**宣和**係北宋皇帝趙佶嘅第六個年號，相當於公元1119年到1125年，前後總共7年。
靖康

**靖康**係北宋皇帝趙桓嘅唯一年號，相當於公元1126年到1127年，前後總共2年。佢係北宋最後一個年號。

## 參考資料
武義 (年號)

**武義**係南吳國王楊隆演嘅年號，相當於公元919年到921年，前後總共3年。佢係南吳頭一個自創嘅年號。
雍熙

**雍熙**係北宋皇帝趙光義嘅第二個年號，相當於公元984年到987年，前後總共4年。
乾貞

**乾貞**係南吳國王楊溥嘅第二個年號，相當於公元927年到929年，前後總共3年。
順義

**順義**係南吳國王楊溥嘅第一個年號，相當於公元921年到927年，前後總共7年。
大和 (南吳)

**大和**係南吳國王楊溥嘅第三個年號，相當於公元929年到935年，前後總共7年。
天祚

**天祚**係南吳國王楊溥嘅第四個年號，相當於公元935年到937年，前後總共3年。佢係南吳最後一個年號。
保大 (南唐)

**保大**係南唐皇帝李璟嘅第一個年號，相當於公元943年到957年，前後總共15年。
中興

**中興**（）可以係：
*中興 (年號)
*中興新村
*國立中興大學
*中興通訊
*中興國貨
大和

**大和**（）可以係：
*大和族，日本人嘅主體民族
*大和 (年號)，年號
*大和市，日本神奈川縣嘅市
*大和國，古代日本嘅一個令制國
*大和戰船，世界上最大噸位戰列艦
交泰

**交泰**係南唐皇帝李璟嘅第三個年號，相當於公元958年，前後總共3個月。佢係南唐最後一個自己嘅年號。
天寶 (吳越)

**天寶**係吳越國王錢鏐嘅第一個年號，相當於公元908年到912年，前後總共5年。
寶大

**寶大**係吳越國王錢鏐嘅第二個年號，相當於公元924年到925年，前後總共2年。
寶正

**寶正**係吳越國王錢鏐嘅第三個年號，相當於公元926年到931年，前後總共6年。佢係吳越最後一個自己嘅年號。
永和

**永和**可以係：
*永和區，臺灣新北一區
*永和縣，山西臨汾一縣
*年號
**永和 (漢)，東漢年號
**永和 (晉)，東晉年號
**永和 (後秦)，後秦年號
**永和 (閩)，大閩年號
**永和 (日本)，日本年號
永和 (閩)

**永和**係大閩皇帝王延鈞嘅第二個年號，相當於公元935年到936年，前後總共2年。
通文

**通文**係大閩皇帝王繼鵬嘅唯一年號，相當於公元936年到939年，前後總共4年。
永隆

**永隆**可以係：
*永隆 (越南)，越南一省
*永隆銀行，香港銀行
*年號
**永隆 (唐)，大唐年號
**永隆 (閩)，大閩年號
永隆 (閩)

**永隆**係大閩皇帝王延曦嘅唯一年號，相當於公元939年到944年，前後總共5年。
天德

**天德**（）係個年號，可以係：
*天德 (越南)，越南李賁嘅年號，共五年，對應西曆544年～548年
*天德 (閩)，大閩王延政嘅年號，共三年，對應西曆943年～945年
*天德 (日本)，日本村上天皇嘅年號，共五年，對應西曆957年～961年
*天德 (金)，大金完顏亮嘅年號，共五年，對應西曆1149年～1153年
*天德 (後遼)，後遼耶律金山嘅年號，共一年，對應西曆1216年
*天德 (張念一)，清代反清領袖張念一嘅年號，共一年，對應西曆1708年
*天德 (林萬青)，清代反清領袖林萬青嘅年號，共一年，對應西曆1851年
*天德 (黃威)，清代小刀會領袖黃威嘅年號，共一年，對應西曆1853年
*西夏年號元德嘅第種寫法

## 西曆干支對應表
呢份表表示八個天德年號對應嘅西曆同干支。
龍啟

**龍啟**係大閩皇帝王延鈞嘅第一個年號，相當於公元933年到934年，前後總共2年。佢係大閩頭一個自創嘅年號。
天德 (閩)

**天德**係大閩皇帝王延政嘅唯一年號，相當於公元943年到945年，前後總共3年。佢係大閩最後一個年號。
Mc

**Mc**或者**MC**可以係：
*鏌
*司儀
*多項選擇題
*摩納哥
**.mc
*《我要做廚神》
*張天賦，香港男藝人
西灣

**西灣**指：
## 澳門
*西灣 (澳門)
## 香港
*卑路乍灣，原稱西灣，訛字西環。
*西灣，別名大浪西灣
**西灣村
*長洲西灣
*柴灣，舊時又誤稱做西灣
## 睇埋
*小西灣
長石嘴

**長石嘴**，多數畀人寫做**長石咀**，係香港新界北區一個島，喺船灣郊野公園東北對出嘅鴨洲海，同鄰近嘅長排頭、三個嘴、企山嘴、亞公嘴組成「沙頭角五嘴」。
芝麻灣半島

**芝麻灣半島**係香港新界大嶼山東南嘅一個半島。佢個名嚟自佢東北面嘅芝麻灣，東南係北長洲海峽，西北係貝澳。半島上面有座山叫老人山。
和黃公園

**和黃公園**，曾經叫**黃埔公園**，香港公園之一，遊樂場之一，喺九龍紅磡戴亞街，英文叫**Hutchison Park**。行政上歸九龍城區。設施有緩跑徑、健身徑。

圍住嘅街重包括大環道東同紅磡道。公園由和記黃埔出錢起，1991年10月26號開張後交畀政府打理，而家歸康樂及文化事務署管。

## 出面網頁
* 官方網頁
雞洲

**雞洲**，係香港新界西貢區一個島，喺西貢市對開，大頭洲南面，滘西洲西面，糧船灣洲東面。
長洲西灣

**長洲西灣**，又叫**長洲灣**或者**西灣**，係香港長洲一個海灣，喺長洲西面，係長洲最繁華嘅地方，長洲碼頭就係起喺度。
觀仔

**觀仔**，係香港新界西貢區一個島，喺清水灣半島西南面，大廟灣入面，鐵篸洲東面。
更樓石

**更樓石**，係香港新界東平洲一嚿奇石，屬香港地質公園其中一個景點。更樓石係兩條高7米嘅沉積岩石柱，豎立喺海蝕平台上面，遠睇就好似兩座更樓噉樣。

更樓石出現喺2014年香港通用郵票面值3.7港紙嘅郵票度。
馬己仙峽

**馬己仙峽**，係香港香港島中西區一個山坳，喺歌賦山西面，寶雲山東面，海拔300米。馬己仙峽有四條路交匯：馬己仙峽道、司徒拔道、山頂道同甘道。
踏石角

**踏石角**，係香港新界屯門區一笪地方，喺望后石西西、龍鼓灘南面。嗰度而家有中華電力嘅青山發電廠。
走私坳

**走私坳**，係香港新界沙田區西南面一個山坳，喺孖指徑東南面，金山東北面，下城門水塘西南面。
觀音灣

**觀音灣**，係香港長洲一個海灣，喺長洲東南面海岸，長洲東灣嘅東南面，有觀音灣泳灘。
長洲東灣

**長洲東灣**，又叫**東灣**，係香港長洲一個海灣，喺長洲東面海岸，觀音灣嘅西北面。中間設長洲東灣泳灘。
角大排

**角大排**，係香港新界北區一個島，喺印洲塘入面，往灣洲北面，執毛洲東面。
洲仔

**洲仔**可以係：
*洲仔 (西貢區)，香港西貢區嘅島，近糧船灣
*洲仔 (葵青區)，香港葵青區舊時嘅島，而家連住青衣島
樟木頭

**樟木頭**可以係：
*香港地方
**樟木頭 (大埔區)，大埔區西貢北嘅地方
**樟木頭 (離島區)，索罟群島一個島
*樟木頭 (東莞)，廣東東莞轄下一個鎮
樟木頭 (離島區)

**樟木頭**，係香港大嶼山南面索罟群島其中一個島，喺小鴉洲東面、高排北面、龍船排西南面。
花城頻道

，簡稱**廣州花城頻道**，又叫**花城政務頻道**，係廣州電視台屬下停播咗嘅免費頻道，2016年11月28號開播，2017年8月7號停播。期間曾經以除咗重播嘅《新聞日日睇》同《最街拍檔》（而家嘅《今日報道之最街拍檔》）兩檔節目係粵語之外，其他節目都係普通話嘅語言形式做廣播。呢個頻道凈限廣州地區播出。

頻道播出時間同朝鮮中央電視台嘅手法差唔多，但喺每日深夜到第二日近挨晚時段冇節目。

2017年8月6號23:55，頻道播完當日最後一個節目——《看在花城》之後踏入測色版，6個鐘頭之後台標同「測試」字樣亦消失，隨後8月7號挨晚，頻道亦變成黑屏畫面。具體原因未知，不過有消息話可能收視率太低或頻道未經審批嘅料而停播。雖然同年8月31號，呢個頻道嘅節目表有新節目出現，但頻道一直未恢復播出。據估計，頻道冚唪唥嘅節目都搬嗮去移動頻道播出。

2017年9月17號，花城頻道嘅公眾號正式改名做「花城咖」。

## 節目同導視
花城頻道開播之後到停播之前，喺每日18:00開台，期間凈播出差唔多6個鐘頭嘅節目，而節目內容多數以廣州當地嘅政府宣傳為主，冇商業廣告播出。其中喺17:30（開播前半個鐘）出現嶺南音樂，到17:59出現廣州地區嘅宣傳動畫短片同埋廣州國際媒體港嘅外景，18:00開始出現當日嘅節目預告。節目播出方面，喺18:00～18:25播出《廣州榜樣》節目；20:00～20:30播出《花城全視角》節目；20:30～20:45時段，禮拜一到五播《花開花城》、禮拜六播《今天我上線》、禮拜日播《我該怎麼辦》。其它時段嘅節目多數以翻炒嘅政府行動、民生論壇同紀錄片為主，但一日最長嘅節目都唔超過1個鐘。喺收台之前嘅一個鐘內會出現首播嘅《花城面對面》同埋《看在花城》呢兩個自製節目。喺信號變成電子大圓畫面之前會播一次廣州地區嘅宣傳動畫短片同埋廣州國際媒體港嘅外景，最後彈出台徽ID同埋呼號就當日節目播嗮。

## 註同攷
;註

;攷

## 出面網頁
* 

類:廣州電視台
類:停播咗嘅電視台或頻道
李敏鎬

**李敏鎬**（，），係韓國男演員，喺首爾出世，2006年出道，2009年憑主演電視劇《花樣男子》開始出名，之後比較出名嘅主演電視劇包括2013年嘅《繼承者們》同2016年嘅《藍海傳說》。

## 出面網頁

* 
* 
* 
* 
* 
* 
* 
* 
* 
*
藍海傳說

《**藍海傳說**》（）係韓國SBS電視台2016年播嘅電視劇，由李敏鎬同全智賢主演，故仔改編自韓國古時嘅人魚傳說。

## 故仔大綱
喺古代，有隻人魚（全智賢飾）畀漁夫捉到，好彩畀縣令金聃齡（李敏鎬飾）救返放落大海；到咗現代，人魚嘅轉世遇到佢前世嘅救命恩人嘅轉世，縣令今世嘅身份係天才老千。

## 參考

## 出面網頁
*
犂壁山

**犂壁山**（Lai Pik Shan），香港山名，喺大埔汀角以東，高五百四十幾米。南面有地有村同名，都叫犂壁山。山脊與黃嶺、八仙嶺連成一脈。南面山腰有村叫**犂壁山**，該地都叫犂壁山，村已移平，山腳近布心排，有**犂壁山新村**。

舊村可由山寮嗰邊，有馬路上。新村汀角路有巴士站叫犂壁山，有馬路上。

衞奕信徑經犂壁山脊。
汀角

**汀角**（英文：**Ting Kok**），香港地名同村名，喺大埔東面，南靠船灣海。原為海角名，因船灣涌口沙泥沖積，變成澤地，唔再係海角。

大埔東面主要通道，叫汀角路，以佢為名。向西通布心排、大尾𡰪，向東通船灣，可入大埔新市鎮。汀角北行，可以借洞梓路入洞梓同慈山寺。
廣東貢院明遠樓

，簡稱**明遠樓**或**紅樓**，係中國廣東廣州嘅嶺南特色古建築，大清康熙廿三年（1684年）起好，位置喺越秀區125號嘅龍騰社區大院入面，中山圖書館北邊近魯迅紀念館嘅後邊。間嘢喺大清年間，同順天、江南、河南貢院一齊，嗌成「大清四大貢院」。佢亦係清末廢除科舉辦學堂時唯一可以留返響度嘅貢院。

間嘢喺1978年7月18號列為廣東省文物。

## 連出去
* 掘地三尺方知红楼原是贡院
* 广东贡院明远楼与中山大学天文台旧址 - 广州市文化广电新闻出版局
* 《行街串巷广州城》之广州的红楼

類:廣州古蹟
籌旗

**籌旗**，又叫**籌錢**、**籌款**，係指叫人無條件畀錢嚟嘅行為，好多時都係為咗慈善，亦可以係商業機構向公眾籌集資金去開發項目。

「籌旗」呢個詞，可能源自香港嘅賣旗慈善活動。
賣旗

**賣旗**係香港一種慈善活動，由義工喺街頭叫市民幫手捐錢，捐咗錢後會有張貼紙貼喺件衫度做記認。舊時呢種活動唔係畀貼紙，而係畀旗仔，所以就叫「賣旗」。

## 睇埋
*籌旗
長青公路

**長青公路**（）係香港一條高速公路，既係3號幹線同8號幹線一部份，亦係青馬管制區一部份，一邊係青衣西北交匯處，另一邊係長青隧道。
籌旗 (節目)

《**籌旗**》（**Clip In**）係香港電視娛樂製作嘅互動遊戲節目，2016年12月5號至17號逢禮拜一到五晚21:30-22:00喺ViuTV播。主持係葛民輝、杜小喬，有四位嘉賓鄭融、譚淇淇、雨僑、張紋嘉。節目由Tap & Go拍住賞贊助，家庭觀眾可以即時玩，每晚都有機會瓜分十萬蚊港紙嘅「拍住賞」儲值額。

## 玩法
節目入面有四組人，每集都有兩項競技，每組嘅組長（嘉賓）要各自搵個猛男做代表出賽，而家庭觀眾就要先答啱問題，再估中邊組贏，就可以瓜分儲值額。

## 出面網頁
*ViuTV：籌旗（遊戲網站） 
*ViuTV：籌旗（節目重溫）
粉嶺公路

**粉嶺公路**（）係香港一條高速公路，係9號幹線一部份，一邊係吐露港公路，另一邊係新田公路。
吐露港公路

**吐露港公路**（），香港高速公路一條，九號幹線一段。一端駁大埔公路－沙田段，另一端駁粉嶺公路。吐露港公路，南段靠近沙田海同大埔海，北段為內陸，大埔西面山地同北面大窩谷地。由於南段近大埔海，而大埔海英名吐露港（Tolo Harbour），繙自英文故名。

吐露港公路靠海一段，全部為填地。與九廣鐵路並行。未有吐露港公路之前，往來沙田、大埔同粉嶺，必需靠大埔公路。而何東樓到大埔一段，婉轉入山，路窄彎多，難以擴闊至大埔城市需求，因此另建公路。
港深西部公路

**港深西部公路**（）係香港一條高速公路，係10號幹線一部份，一邊係深港西部通道，另一邊係元朗公路。
北大嶼山公路

**北大嶼山公路**（）係香港一條高速公路，係8號幹線一部份，一邊係青嶼幹線，另一邊係機場路。
西貢公路

**西貢公路**（）係香港一條公路，一邊係清水灣道同科技大學道迴旋處，另一邊係西貢市中心。雖然英文叫「Highway」，但唔係真正嘅高速公路。呢條係西貢區出入市區嘅最主要通道。
西九龍走廊

**西九龍走廊**（）係香港一條幹道，係5號幹線一部份，一邊係渡船街天橋，另一邊係荔枝角道。中段靠西面有分支，叫**西九龍走廊西**。

## 睇埋
*東九龍走廊
米拿

**米拿**（；）可以係：
## 地名
;美國
* 米拿 (加州)
* 米拿 (印第安納州)
* 米拿 (埃奧華州)
* 米拿 (干沙州)
* 米拿 (肯塔基州)
* 米拿 (馬利蘭州)
* 米拿 (密歇根州)
* 米拿 (密西西比州)
* 米拿 (密蘇里州)
* 米拿 (內布拉斯加州)
* 米拿 (俄亥俄州)
* 米拿 (奧克拉荷馬州)
* 米拿 (南達科他州)
* 米拿海灘：印第安納州嘅海灘
* 米拿河：華盛頓嘅河
* 米拿郡：多處
* 米拿公園：多處
;澳洲
* 米拿 (澳洲)：澳洲新南威爾士州嘅地名
## 人名

;有重名嘅名人
* 愛德華米拿：多位
* 大衛米拿：多位
* 丹尼爾米拿：多位
* 安祖米拿：多位
* 安東尼米拿：多位
* 當勞米拿：多位
* 佐治米拿：多位
* 濟臣米拿：多位
* 莊米拿：多位
* 米高米拿：多位
* 史提芬米拿：多位
* 威廉米拿：多位
;冇重名嘅名人
* J. C. P. 米拿：英國數學家同電腦程序員
* T. J. 米拿：美國男演員
* J. J. 米拿：澳洲馬術員
* 高高米拿：美國女籃球員
* 祖殊米拿：美國欖球員，NFL成員之一。
中山大學天文台舊址

係中國廣東廣州嘅民國特色古建築，1929年3月起好，位置喺越秀區125號嘅龍騰社區大院入面，中山圖書館北邊近魯迅紀念館嘅後邊，珠江製片分公司對面。佢既係廣東近代第一間天文台，又係華南唯一由國人自辦嘅天文台，甚至係中國大陸繼上海徐家匯天文台後，第二間起好嘅天文台。初期中山大學喺文明路做校區時，間嘢除咗負責學校嘅教學任務之外，重做埋第一次測量廣州嘅經緯度同埋航空天文學等社會任命教學任務。

間嘢喺中國大陸天文史上，有住緊要嘅地位。

## 史
1925年，做緊國立中山大學數學天文系主任兼留法博士——張雲以「呢種學科唔可以重理論輕實踐」嘅理由而上書到國民政府，話一定要起間設施完善嘅天文台先至得，結果俾全力北伐緊嘅民國政府同意咗先起間細規模嘅天文台。直到1927年2月，天文台正式開工，雖然期間遇到唔夠錢、改好多設計同埋政局多變、施工撻Q嘅事，但張雲一直堅持同主持落去，卒之喺一個月後起好，重喺1930年6月29號辦咗落成開幕典禮。

間嘢起好後，天文台一直負責低緯度嘅天文觀測任務，亦喺中國大陸嘅現代天文科學嘅教學同研究起咗好緊要嘅作用同埋科學價值。1937年，由於國立中山大學搬到石牌一帶，舊址逐漸冇咗原有科研機構嘅功能同好快俾人唔記得佢。直到1949年廣州被解放軍佔領後，天文台從廣東省政府轉畀廣東省科普協會，中途又轉畀廣東省科協。1973年，廣東科技報社入咗嚟辦公，天文台舊址再次成為傳播科技嘅緊要場所。1978年7月18號，間嘢俾廣東省人民政府列為省級文物，亦喺1989年6月重複公佈咗次。

踏入2000年代後，由於間嘢年久失修，加上建築出現殘舊現象，社會各界一直要求佢作出修繕嘅事越嚟越多。後嚟廣東科技報社通過努力，喺2010年亞運開幕前，廣東省發改委同埋廣東省財政廳負責出錢籌劃，重喺2011年6月開始做修繕工作，工程凈維持咗4個月就搞掂。

## 連出去
* 广东贡院明远楼与中山大学天文台旧址 - 广州市文化广电新闻出版局
* 《行街串巷广州城》之喜见中山大学天文台旧址修缮完工 2011-10-14

類:廣州民國建築
類:中國天文台
黃埔同仁學校

係中國廣東廣州嘅一間有中小學配套嘅私立學校，1999年3月創立，位置喺黃埔區廟頭北路13號（黃埔職校隔籬）。

呢間學校專門收冇廣州戶籍啲外來工子弟學生讀書為主。

## 連出去
* 黄埔同仁学校 同仁教育

類:廣州小學
類:黃埔區
Lancôme

**Lancôme**（），兩廣又譯**蘭蔻**（），係法國化粧品公司，1935年響巴黎開張，總部喺法國巴黎。1964年被歐萊雅收購咗。佢一般生產化粧品為主。

## 單方面終止香港歌手何韻詩合作事件
2016年6月，Lancôme香港分部本嚟請咗歌手何韻詩搞一場街頭音樂會，但因為中國大陸嘅《環球時報》批評何韻詩政治立場，搞到Lancôme縮沙取消音樂會，引起有啲香港人批評Lancôme向政治屈服。

## 出面網頁

* 
* 
*
刁曼島

**刁曼島**（）係馬來西亞半島彭亨東岸外32公里嘅一個小型火山島，屬馬來西亞彭亨州雲冰縣管轄，面積約133平方公里，亦係縣入面一個巫金（區），正當中國至馬來半島、蘇門答臘航路嘅中途。當地居民人煙稀少，只有大約3,000人左右，島上村莊分別係Tekek、Juara、Salang、Air Batang、Mukut、Paya、Genting同Lanting。刁曼島以周邊靚珊瑚礁出名，1958年出名美國電影《南太平洋》喺呢度取景，令當地成為旅遊勝地，特別係潛水。

## 氣候

## 人口
1987年，呢度有1564名居民，285間房屋。喺1989年至1990年之間，刁曼島人口為1500人，當中以Kampung Tekek人口最多，大約有600人。佢哋嘅屋主要起喺沙灘海岸上面，因為只有沙灘係平坦區域。屋面向大海，帶有由海中吹嚟微風。

刁曼島居民好少去大陸（馬來西亞半島）。就算去豐盛港嘅船飛當地人買實際上會平啲，但係票價仍然好貴。

### 語言
原住民主要傾向使用方言同彭亨馬來語，刁曼島上使用嘅方言類似納圖納島同附近嘅印尼廖內群島馬來語。好多人亦精通英語，因為呢種語言對旅遊業好重要，當地好多餐廳餐牌都有英文。刁曼島嘅餐館同攤擋唔多，大部分都只喺下晝同夜晚營業。

## 交通

### 航空
*刁曼國際機場：島上唯一一座機場。馬來西亞成功集團航空提供往返吉隆坡同新加坡航班。

### 郵輪
*雙子星號

### 海上交通
呢個島有提供來往柔佛州豐盛港同彭亨州Tanjung Gemok渡輪服務。依家有兩間公司營運。

1. Bluewater Ferry - bluewater.my

2. Cata Ferry - cataferry.com

## 參考
許賢發

**許賢發**（，），出生於中國廣州，曾經喺1973年至2001年任香港社會服務聯會總幹事；1991年更同時兼任行政、立法兩局議員，泛民主派元老級人馬。

## 簡歷
許賢發年少時就讀喇沙書院同英皇書院，自小已有廣泛嘅興趣，曾經係籃球、足球同羽毛球嘅校隊隊員。其後入讀香港大學，並於1960年取得榮譽文學士學位，1年後又考獲社會工作文憑，並喺一個非政府機構工作。

1967年，許賢發喺美國俄亥俄州克里夫蘭西部儲務大學取得社會服務行政碩士，返港後加入香港社會服務聯會，到1973年任社聯嘅總幹事，1980年更出任國際社會服務聯會會長。

1985年成為立法局議員，並於1991年被委任為行政局議員；至1992年彭定康出任港督時卸任行政局議員。

1994年，佢成為香港1994年政改方案通過嘅頭號功臣，1995年卸任立法局議員。

2016年12月7號，佢以80歲高齡與世長辭。

## 曾任公職
*香港浸會大學社會工作諮詢委員會主席 
*香港樹仁學院顧問委員會主席 
*香港大學社會工作及社會行政學系諮詢委員會委員 
*香港大學校董 
*香港社會福利專業人員註冊局主席 
*愛滋病顧問局委員
*港事顧問
*博愛醫院名譽顧問 
*律敦治醫院社區夥伴委員會委員 
*國際安老聯盟（亞太區）副會長 
*國際社會服務聯會顧問
*蘋果日報董事暨愛心基金委員會榮譽主席

## 參考

## 出面網頁
* 

類:香港浸會大學榮譽博士
類:香港泛民主派人士
同盟

**同盟**係一班人、組織或者主權國為咗共同嘅目的而產生嘅合作關係，產生呢種關係嘅行為叫**結盟**，圍內就叫對方做**盟友**。

## 類型
*軍事同盟
*商業同盟
*

## 睇埋
*同盟會
*同盟國
*聯盟

類:外交
一洞樊公祠

，堂號**至德**（），係中國廣東廣州嘅祠堂，大清光緒甲午年（1894年）起好，喺天河區龍眼洞西大街17號。

## 史
間祠堂係由入粵始祖——樊以達第十一代孫、樊東海公第四個仔——樊岡喺1894年出手搞出嚟。1919年開辦過至德學校（今日嘅天河區龍洞小學）。1947年秋，中共黨組織派中山大學進步學生到龍眼洞一帶搞掃盲服務實驗時，揀過呢度做民眾夜校搞革命宣傳直到1949年10月14號為止；其後一直做咗糧倉同糧舖直到1995年畀返龍眼洞村。從1997年開始，祠堂一路愛咗嚟做幼稚園。2009年7月俾天河區人民政府公佈成天河區嘅文物。

## 攷
* 龙眼洞民众夜校旧址——一洞樊公祠 广州党史
* 至德学校的历史变迁 广州文史

樊
類:天河區建築物
英格蘭足總盃

**英格蘭足總盃**，全名**英格蘭足球總會挑戰盃**（），簡稱**足總盃**（），係由英格蘭足球總會主辦嘅一項男子淘汰制足球盃賽，喺1871年開始舉辦，係世界上歷史最悠久嘅足球比賽。

## 歐洲賽資格
英格蘭足總盃冠軍嘅球隊，1998年之前可以獲得下一屆歐洲盃賽冠軍盃參賽資格，1999年歐洲盃賽冠軍盃停辦，冠軍球隊改為參加歐洲足協盃，2009年改制冠軍球隊可以獲得下一屆參加歐霸盃分組賽嘅資格。如果冠軍球隊因為聯賽排名獲得歐洲聯賽冠軍盃或歐霸盃嘅參賽資格，以前呢個歐霸盃嘅參賽名額會畀足總盃亞軍球隊，但係需要參加歐霸盃外圍賽。由2015–16年度開始，呢個名額唔再畀足總盃亞軍球隊，呢個名額改為畀英格蘭超級聯賽排名最高又冇歐洲賽資格嘅球隊補上，補上嘅球隊要參加外圍賽第三圈。

## 比賽形式
英格蘭足總盃並冇設立種子球隊，對賽球隊同主客場都係由抽籤決定。比賽共分八圈進行，頭兩輪先畀英甲、英乙同非聯賽球隊參加，而英超同英冠球隊就係第三圈加入比賽。除咗八強（2017年開始）、準決賽（2000年開始）同決賽之外，每圏若果喺90分鐘之內打成平手，都需要重賽，重賽之戰兩隊主客場交換。重賽若果喺90分鐘之內打成平手，就需要加時再決定勝負，如果加時都重未分出勝負，就要以互射十二碼決勝負。

準決賽（2000年開始）同決賽喺中立場舉行，對賽隊伍若果90分鐘之內打成平手，就需要加時決勝負，如果加時都未分出高下，就要以互射十二碼決勝負。

## 歷屆冠亞軍

## 出面網頁
* 英格蘭足總盃官方網頁

## 參考
足總盃

**足總盃**（**FA Cup**）係一項足球淘汰制盃賽，好多地方嘅足球管理機構（足球總會）都有舉辦，主要係畀當地嘅聯賽球隊參加，部分地方嘅比賽亦可能會畀低組別聯賽球隊同業餘球隊參加。最出名嘅賽事係英格蘭足球總會所舉辦嘅足總盃，係世界上歷史最悠久嘅足球比賽。

## 足總盃一覽
*英格蘭足總盃（The FA Cup）
*英格蘭女子足總盃（FA Women's Cup）
*蘇格蘭足總盃
*香港足總盃
*泰國足總盃（Thailand FA Cup）
*韓國足總盃
*中國足協杯
*尼日利亞足總盃（Nigerian FA Cup）
*黎巴嫩足總盃（Lebanese FA Cup）
溫布萊球場

**溫布萊球場**（）係英國倫敦布倫特區溫布萊嘅足球場，有九萬個位，係英國最大、歐洲第二大。而家嘅溫布萊球場係第二代，2007年開張。

類:倫敦運動
類:英國球場
類:布倫特區
歐洲超霸盃

**歐洲超霸盃**（），又叫**歐洲超級盃**，係歐洲足協搞嘅足球盃賽，1972年開始每年搞一次，由歐洲聯賽冠軍盃冠軍對決歐霸盃冠軍（1999年之前係歐洲盃賽冠軍盃冠軍）。
亞洲足協挑戰聯賽

**亞洲足協挑戰聯賽**（），係亞洲足協搞嘅足球盃賽。

前身係**亞洲足協會長盃**，2005年開辦，2014年辦最後一屆。舉辦期間每年搞一次，參賽對象係未夠資格踢亞洲聯賽冠軍盃或亞洲足協盃嘅球隊，初頭係8隊，逐步加到12隊。

2013年12月25號，亞洲足協召開年度大會決定，2014年係最後一屆亞洲足協會長盃比賽，以後嘅參賽隊都會去嗮亞洲足協盃入面。

2022年12月23號，亞洲足協宣布：由2024-25年球季開始重新引入第三級球會比賽，重改做而家嘅名。

## 歷屆冠軍
*2005：塔吉克冶鋁廠
*2006：
*2007：
*2008：塔吉克冶鋁廠
*2009：塔吉克冶鋁廠
*2010：亞達納邦
*2011：台電
*2012：伊提洛爾
*2013：巴爾幹
*2014：Ýedigen

## 出面網頁
* 亞洲足球聯合會官方網站
南美自由盃

**南美自由盃**（），係南美足協搞嘅足球盃賽，1960年開始每年搞一次。除咗南美足協所屬球會之外，近年亦滲埋墨西哥嘅球會玩。
南美洲足球協會

**南美洲足球協會**（，），簡稱**南美足協**（**CONMEBOL**），係負責管理南美洲各項足球事務同成個南美洲嘅足球機構，成員包括十個南美洲國嘅足球總會。
華陽樊公祠

係中國廣東廣州嘅古蹟，大清光緒十四年（1888年）重修，喺天河區龍眼洞東大街35號。間嘢喺中華人民共和國成立初期係龍眼洞鄉政府嘅所在地，2012年7月被列為天河區登記文物。

## 有關嘅書
* 龍眼洞村誌 ISBN 7-101-04604-5 

樊
Tennis (埃及)

**Tennis**（تنيس）係一個中世紀埃及城市。佢現址約莫喺 ,，曼沙拉湖一個島上面，賽得港西南。

## 語源
Tennis'個名源自曼沙拉湖以前個名叫Lake Tinnis
。

## 歷史
唔少埃及農產都經Tennis出口，包括佢出產名滿中東嘅布料 。據艾志斯所記，尼羅河嘅東主支流當時係經Lake Tinnis出海。經湖出海令商船可以避開喺羅塞塔會遇到嘅大潮。呢個較高嘅穩定性令Tennis成為近東地區名列前茅嘅港口。

Tennis嘅地理位置令佢難以抵禦嚟自海面嘅攻擊。薩拉丁喺1192－3年期間撤走士兵之外嘅人口，淨係留低軍事設施。1210年代第五次十字軍東征期間，埃及政府將佢夷平。

## 參考
龍洞村體育廣場

（注意洞字讀董）係中國廣東廣州嘅公園同以體育健身為主嘅廣場，2010年初起好，位置喺天河區龍眼洞龍洞東路近龍洞東園一街口嘅位。間嘢亦係廣州舉辦2010年亞運時嘅惠民工程。
香港漫畫星光大道

**香港漫畫星光大道**（**Hong Kong Avenue of Comic Stars**）係香港九龍尖沙嘴九龍公園嘅景點，用香港漫畫做主題，2012年9月27號啟用。

## 睇埋
*星光大道 (香港)
東九龍走廊

**東九龍走廊**（）係香港一條幹道，係5號幹線一部份，一邊係漆咸道北，另一邊係啟德隧道。

## 特徵
自從喺1981年起好以嚟，東九龍走廊同啟德隧道夾埋，成功疏導九龍城範圍嘅交通。因為條公路可以直接由紅磡去觀塘，有部分車唔再需要經過土瓜灣、旺角、九龍城、同牛池灣等等已經成日塞車嘅心臟地帶，令到當地嘅交通有改善。

對於某啲車嚟講，行東九龍走廊係好過行地面嘅路，因為出入口唔多，而又冇任何燈位，令程車暢順咗。

喺地理上，東九龍走廊喺九龍城道同馬頭圍道嘅頭殼頂度過。條路唯一嘅出入口就係去九龍城道。到條路嘅南面，佢就落返去地面，直至到去漆咸道同佛光街嘅交界完。

## 名
雖然條走廊係叫做東九龍走廊，不過有啲規劃方法會畫佢入西九龍。「東九龍」呢個名主要係同喺更加西面嘅西九龍公路分辨，因為如果都係叫「西九龍」嘅話，就會令司機亂哂大龍。

## 睇埋
*西九龍走廊
香港麗晶酒店

**香港麗晶酒店**（**Regent Hong Kong**）係香港一間五星級規格嘅酒店，喺九龍尖沙嘴梳士巴利道18號。喺2001至2023年間曾經改名叫**香港洲際酒店**（**InterContinental Hong Kong**）。
隆堡麗景酒店

**隆堡麗景酒店**（**Hotel Panorama by Rhombus**），係香港九龍尖沙嘴一間嘅酒店，喺赫德道8A號，高40層，屬隆堡國際酒店集團旗下。
上海恒隆廣場

**上海恒隆廣場**係中華人民共和國上海兩座摩天大廈，嚮靜安區南京西路1266號，有兩座：第一座高288.2米，66層，係上海第5高嘅摩天大廈；第二座高228米，48層。

類:上海摩天大廈
類:靜安區
林石家塾

**林石家塾**，堂號**凝遠**，亦叫**區家祠**，係廣、肇、高三府區氏嘅合族祠堂，喺廣州市越秀區芳草街48號（農講所東北）。1994年11月入市文物名錄。個名喺區氏遠祖區冊（字林石）度嚟。

林石家塾喺光緒七年（1881）起，九年（1883）落成，供奉嶺南廣、肇、高三府區氏先人。中華人民共和國成立後無耐，轉做芳草街小學；去到1990年代頭，祠堂中堂愛嚟做印刷廠廠房。2001年撤銷小學。2006年轉做餐飲食肆，經過區氏族人爭取，食肆卒之喺2009年搬扯。2010年，因爲祠堂甩頭甩骨，降級變越秀區文物。2013年，區氏族人呼籲政府修繕祠堂，政府亦都話會扲600萬出來，收尾都翻修咗祠堂。

## 註

區
類:越秀區
廣州總統大酒店

（）係中國廣東廣州嘅一間四星級涉外酒店，1995年9月13號開業，位置喺天河區天河路586號（石牌西路同天河路交界，太平洋電腦城隔籬）。

酒店初期屬廣東省武警總隊嘅招待所，後因上級出臺話部隊唔畀駐守入商業機構嘅規定後，香港高立投資出錢收購咗間酒店持續咗9年半。2006年8月1號，酒店俾海印集團以2.83億人民幣正式收購咗，成為海印集團屬下嘅酒店，重喺2007年間重新裝修，直到2008年6月重新開業。

## 建築
*高度：51米（16層樓）
*佔地面積：3,600m²
*建築面積：29,300m²
*結構：鋼筋混凝土結構

## 酒店設施
廣州總統大酒店入面有215間客房同埋4間餐廳。入面整咗好多康樂設施，包括健身室、會議室同埋Spa。重整咗停車場、商務中心、銀行、郵局同埋票務中心等其它嘅設施。

## 註

## 出面網頁
*
侯王道

**侯王道**（），係香港九龍九龍城嘅一條馬路，由賈炳達道開始，去到太子道西。
賈炳達道

**賈炳達道**（），係香港九龍九龍城嘅一條馬路，由聯合道開始，去到石鼓壟道。「賈炳達」譯自英文Carpenter，即係鬥木佬。
## 睇埋
*賈炳達道公園
沙浦道

**沙浦道**（），係香港九龍九龍城嘅一條馬路，由樂善道同東正道交界開始，去到衙前圍道同啟德道交界。
南角道

**南角道**（；），係香港九龍九龍城嘅一條馬路，由賈炳達道開始，去到太子道西。
協調道

**協調道**（），係香港九龍九龍城同啟德嘅一條馬路，由太子道東開始，去到彗星道同啟東道交界。街名係嚟自和諧式客機。
承豐道

**承豐道**（），係香港九龍啟德嘅一條馬路，由承啟道開始，去到啟德郵輪碼頭。

承豐道2013年通車時，係經啟德橋連接九龍灣承昌道，2021年啟德橋嘅路段分拆出嚟正名做啟德橋道，而承豐道喺2022年由啟德橋道北延到承啟道。

## 睇埋
*承豐道公園
德高道

**德高道**（），係香港九龍九龍城嘅一條馬路，由世運道開始，另一邊係掘頭路。街名係嚟自道格拉斯DC-3或者道格拉斯C-47（兩隻飛機都叫Dakota）。

1998年7月6日，啟德機場停用，原本機場嘅多條專用道路改建成太子道東嘅出口（去土瓜灣海邊），而德高道更加係2005年成為啟德大笪地嘅露天停車場。

2006年，香港特區政府開始啟德發展計劃，啟德機場客運大樓同年亦拆咗，通道無咗，而前機場所有道路亦係短期內取消（唔包括世運道及協調道），但直至2020年仍然保留呢個名，並用係正式地址上面（例如港鐵宋皇臺站變電站地址）。而家德高道通往客運大樓舊地方，商業同居屋項目地盤嘅道路，唔俾其他車駛入。
樂善道

**樂善道**（），係香港九龍九龍城到新蒲崗嘅一條馬路，由賈炳達道同打鼓嶺道交界開始，去到彩虹道。街名係嚟自九龍樂善堂。
世運道

**世運道**（），係香港九龍九龍城嘅一條馬路，由宋皇臺道開始，另一邊係掘頭路。街名係嚟自奧運會，紀念1964年夏季奧林匹克運動會聖火經過。
馬頭角道

**馬頭角道**（），係香港九龍馬頭圍同馬頭角嘅一條馬路，由盛德街開始，去到海皮。
常盛街

**常盛街**（），係香港九龍何文田同馬頭圍嘅一條馬路，由佛光街同培正道開始，去到天光道。
龍圖街

**龍圖街**（），係香港九龍馬頭角嘅一條馬路，由木廠街開始，去到馬頭角道，條街嘅長度唔夠100米，係「馬頭角十三街」之一。
木廠街

**木廠街**（），係香港九龍馬頭角嘅一條馬路，由馬頭涌道開始，去到土瓜灣道，係馬頭角十三街之一，街尾有白普理盲人護理安老院同埋香港盲人輔導會工廠暨庇護工場。
何文田街

**何文田街**（），係香港九龍何文田嘅一條馬路，由窩打老道開始，去到何文田山道。
嘉道理道

**嘉道理道**（），係香港九龍何文田加多利山嘅一條馬路，由太子道西開始，去到亞皆老街。
南韓干政風波

係指2016年10月揭露韓國總統朴槿惠親信崔順實利用同總統關係，干預國政，並且懷疑強迫多個財團向崔順實嘅基金會揼水，違反憲法同多項法律，而且擾亂市場運作嘅醜聞。韓國好多地方啲人出街、遊行、示威。醜聞最終令到朴槿惠落台。

## 國民反應
首爾由2016年10月29號開始，連續六個禮拜六舉行反對總統朴槿惠嘅大型集會，主辦單位話12月3號嗰次有一百七十萬人出席，突破上個禮拜嘅紀錄，全國加埋超過二百一十萬人參加類似集會。數以十萬計嘅民眾，再次聚集響首爾光化門廣場，要求涉及親信干政醜聞嘅總統朴槿惠落台，部分人舉起拘捕朴槿惠嘅牌，雖然朴槿惠早前第三次同國民道歉，又承諾交由國會決定佢嘅去留。不過民眾並唔接受，連續第六個星期六舉行集會，講明直到朴槿惠落台為止。全國都有類似咁嘅集會。集會前，示威者遊行到總統府青瓦台一百米前嘅地方，以人鍊方式包圍總統府。之後沿住首爾市中心，遊行到光化門舉行燭光集會。

## 朴槿惠被彈劾
南韓三大在野黨，響2016年12月3號向國會提交彈劾動議，有一百七十一個議員簽咗名。動議指控朴槿惠容許親信崔順實干政合謀受賄，同埋喺2014年超過三百人死亡嘅世越號海難，指朴槿惠處理唔妥。在野黨正喺度游說執政新國家黨「非朴派」嘅議員支持。南韓中央日報報道話，「非朴派」要求朴槿惠響當地時間12月7號下晝六點前，宣布明確嘅落台時間，之後先再決定係唔係參加表決。所以朴槿惠屆時係唔係直接宣布落台時間，同埋提及權限轉讓問題，將會成為決定彈劾案過唔過到嘅關鍵。青瓦台相關人士話，為討論總統表明立場之類嘅問題，正考慮同新國家黨「非朴派」議員會晤。

議案響12月8號嘅國會全體會議報告。12月9號，國會以234票贊成彈劾朴槿惠動議，超過規定嘅三分之二，即係二百名議員，動議交畀憲法法院裁決。朴槿惠被暫停總統職務。

2017年3月10號，憲法法院代院長李貞美宣佈，八個法官一致同意國會嘅總統彈劾案，親信干政事件就係主要彈劾理由。朴槿惠正式被罷免，成為南韓首個被彈劾落台嘅總統，同時喪失總統刑事豁免權，將要就涉嫌受賄同濫用職權等罪名接受檢察部門調查問話。

李貞美亦話朴槿惠拒絕接受當面調查，冇維護憲法嘅意志，相當於嚴重嘅違法行為，違背咗國民信任，對憲法、秩序產生好大嘅負面影響。

公佈判決前後，大批支持同反對彈劾朴槿惠嘅民眾響憲法法院出面聚集，而反朴槿惠嘅民眾要求佢即刻落台。南韓當局啟動最高級別警戒令，出動超過八千警力同三百六十部巴士響憲法法院外戒備，首爾市中心同青瓦台附近一帶亦加強保安。

## 攷
廟頭張氏大宗祠

係中國廣東廣州嘅祠堂，大宋年代起好，位置喺黃埔區穗東街道廟頭，黃埔東路近廟頭路口（107國道嘅2383.7km標記位）。

間嘢喺大明時期搞過次擴建，大清光緒二年（1876年）重修過。1992年11月27號有政府級相關人員將呢間祠堂搞過考古調查，重喺1994年6月16號公佈成黃埔區文物。2002年9月被列入廣州市登記保護文物，直到2015年8月19號升級成廣州市文物。

## 攷
* 庙头村张氏大宗祠考 中国广州
* 广州张氏出过一代名相 石井张氏至今仍留丞相余威 新华网 （2013-11-13）

類:廣州古蹟
張
類:黃埔區
安華美博

**安華美博**（）係中國大陸嘅房地產集團，1998年8月成立，總部喺廣東廣州，天河區國金54樓。主要搞地產開發、國際資源貿易同埋金融等業務。佢喺全中國大陸有好幾個物業，屬下有美博、中博同埋澳洲地產物業。

佢嘅第一間物業係1999年喺白雲區黃石東路嘅江下村地區搞嘅安華燈飾城同埋安華裝飾材料城。

## 出面網頁
* 

類:廣州公司
類:地產公司
北帝街

**北帝街**（），係香港九龍馬頭涌嘅一條馬路，由馬頭涌道開始，去到宋皇臺道。街名係嚟自舊時嘅鶴園角北帝廟（已經搬到紅磡）。
煮餐飯有幾難

《**煮餐飯有幾難**》（**How Hard to Cook**），係香港電視娛樂製作嘅真人騷節目，2016年11月27號到2017年1月15號逢禮拜日19:30-20:00喺ViuTV播，由黃心美做主持。

節目搵咗4個煮婦張媽媽、玻璃朱Bonnie、Carol同Candice，教四個完全唔識煮飯嘅女仔羅頌欣（Debbie）、奧米嘉儀（Meka）、蔡玉萍（Suki）、何敏怡（Homan），體驗下佢哋阿媽煮飯有幾辛苦。

## 每集一覽

## 出面網頁
*ViuTV：煮餐飯有幾難
守護毛小孩

《**守護毛小孩**》（**Pets**），係香港電視娛樂製作嘅資訊節目，2016年11月28號開始逢禮拜一22:00-22:30喺ViuTV播，由石希露做主持。節目每集都講畀人遺棄咗嘅寵物背後嘅故仔。

## 每集一覽

## 出面網頁
*ViuTV：守護毛小孩
旅行吊靴鬼

《**旅行吊靴鬼**》（**Travel Stalker**），係香港電視娛樂製作嘅遊埠節目系列，總共有兩季，每季各兩輯。第一季由2016年11月28號開始到2017年1月31號逢禮拜一、二22:30-23:00喺ViuTV播，分做《**旅行吊靴鬼 - 台灣**》（禮拜一播）同《**旅行吊靴鬼 - 日本**》（禮拜二播），分別由李敏同李蔓瑩做主持。第二季由2017年2月27號開始到3月28號逢禮拜一、二22:30-23:00喺ViuTV播，分做《**旅行吊靴鬼 - 韓國**》（禮拜一播）同《**旅行吊靴鬼 - 泰國**》（禮拜二播），分別由李蔓瑩同李敏做主持。

節目主持無預先規劃行程，而係每日都會搵一組到當地遊埠嘅香港人，好似「吊靴鬼」咁黐住人哋一齊玩。

## 每集一覽
### 旅行吊靴鬼 - 台灣

### 旅行吊靴鬼 - 日本

### 旅行吊靴鬼 - 韓國

### 旅行吊靴鬼 - 泰國

## 出面網頁
*ViuTV：旅行吊靴鬼 - 台灣
*ViuTV：旅行吊靴鬼 - 日本
*ViuTV：旅行吊靴鬼 - 韓國
*ViuTV：旅行吊靴鬼 - 泰國
間上連續函數

**間上連續函數**（Continuous Function on Intervals）係數學分析入面嘅基礎。屬於連續函數嘅性質，而主要討論嘅係一個間距上面嘅函數嘅連續性。

## 綁定性
一個函數f係叫做喺A上面被綁定（Bounded on A）即係符合以下條件：

有一個常數M>0，使到所有嘅\forall x\in A符合|f(x)|\leq M。

綁定性喺數列極限、函數極限都出現過。

如果有一點x_M係使到|f(x_M)|>M，咁樣f喺A上面係未被綁定（unbounded on A）。

## 間上綁定定理
假設I:=[a,b]係一個關閉而綁定嘅間距，f喺I上面係連續嘅。咁f就會喺I上面被綁定。

**證明：**

假設f係I上面係唔被綁定。即係畀任何一個n\in\N，咁就一定會有一個x_n\in I符合|f(x_n)|>n。

因為I係被綁定，所以數列X:=(x_n)都會係被綁定。

利用保西奴-華實斯定理，得知會有一個X嘅子數列(x_{n_k})係趨向一點x。

因為I係關閉而綁定，而(x_{n_k})又係喺I入面，所以x\in I。

因為f係喺I上面連續，所以f都係喺x點上面連續，即係話f(x_{n_k})係趨向f(x)。（利用連續數列要求）

因為數列f(x_{n_k})係趨向一點，所以f(x_{n_k})係被綁定，但係假設咗|f(x_{n_k})|> n_k \geq r, r\in\N。（矛盾）

間上綁定定理需要嘅條件係有三個：「關閉間距、綁定間距、間上連續」。三者缺一不可。

如果間距係無被綁定，咁f(x):=x, \forall x喺A:=[0,\infty)呢個間上面係連續，但唔係被綁定。

如果間距係無關起，咁f(x):=\displaystyle{\frac{1}{x}}喺A:=(0,1]呢個間上面係連續，但係唔係被綁定。

考慮f(x):=\begin{cases}
\frac{1}{x} \quad \text{for }x\in(0,1]\\
1 \quad \text{for } x=0
\end{cases}係A:=[0,1]呢個間距，咁佢係唔連續，同時佢都會引到佢喺C度都係唔被綁定。

## 睇埋
* 極限
* 連續函數
* 函數組合嘅連續性
* 函數最高點與最低點
* 保西奴中間點定理
* 統一連續
函數最高點同最低點

函數**最高點與最低點**（**maxima and minima**）分別係指函數入面數值最高同埋最低嘅一點。喺數學分析入面，主要討論嘅係間上連續函數嘅最高點同最低點。

## 最高點同最低點
假設A\subseteq\R，同埋f:A\to\R。

### 最高點
如果f喺A度有最高點（has an absolute maximum on A），即係話A度有一點x^\star \in A，對應所有嘅A符合f(x^\star)\geq f(x),\forall x\in A。

噉就叫x^\star做「f喺A嘅最高點」（absolute maximum point for f on A）。

### 最低點
如果f喺A度有最低點（has an absolute minimum on A），即係話A度有一點x_\star \in A，對應所有嘅A符合f(x_\star)\leq f(x),\forall x\in A。

噉就叫x_\star做「f係A嘅最低點」（absolute minimum point for f on A）。

## 最高點最低點定理
假設I:=[a,b]係一個關閉又被綁定嘅間距，f:A\to\R喺I上面係連續嘅。咁f就會有喺I到一點最高點同最低點。

**證明：**

考慮非空集S:=\{f(x):x\in I\}係函數f嘅所有數值。

利用間上綁定定理，得知S\subseteq\R。

設s^\star:=\sup S，s_\star:=\inf S。（想證明有兩點x^\star,x_\star符合s^\star=f(x^\star)，s_\star=f(x_\star)）

因為s^\star:=\sup S，如果有一個n\in\N，咁s^\star-\frac{1}{n}就唔係一個上限界。

咁即係就會有一個x_n\in I符合s^\star-\frac{1}{n}。

因為I係被綁定，咁數列X:=(x_n)都係被綁定。

利用保西奴-華實斯定理，得知有子數列(x_{n_k})係趨向一點x^\star。

因為(x_{n_k})係喺I入面，所以x^\star \in I都會係喺I入面。

因為f係喺x^\star呢點度連續，所以f(x_{n_k})會趨向f(x^\star)。

因為(x_{n_k})係(x_{n})嘅子數列，所以s^\star-\frac{1}{n_k}成立。

因為\lim_n s^\star-\frac{1}{n_k}=s^\star-0=s^\star，\lim_n f(x_{n_k})=f(x^\star)，\lim_n s^\star = s^\star，利用夾縫定理得知s^\star ，即係f(x^\star)=s^\star。

因為s_\star:=\inf S，如果有一個n\in\N，咁s^\star+\frac{1}{n}就唔係一個下限界。

咁即係就會有一個x_n\in I符合s^\star+\frac{1}{n}>f(x_n)\geq s^\star,\forall n\in\N。

因為I係被綁定，咁數列X:=(x_n)都係被綁定。

利用保西奴-華實斯定理，得知有子數列(x_{n_k})係趨向一點x_\star。

因為(x_{n_k})係喺I入面，所以x_\star \in I都會係喺I入面。

因為f係喺x_\star呢點度連續，所以f(x_{n_k})會趨向f(x_\star)。

因為(x_{n_k})係(x_{n})嘅子數列，所以s^\star+\frac{1}{n_k}>f(x_{n_k})\geq s_\star成立。

因為\lim_n s^\star+\frac{1}{n_k}=s^\star+0=s^\star，\lim_n f(x_{n_k})=f(x^\star)，\lim_n s^\star = s^\star，利用夾縫定理得知s^\star > f(x^\star) \geq s^\star，即係f(x_\star)=s_\star。

## 睇埋
* 極限
* 連續函數
* 函數組合嘅連續性
* 間上連續函數
* 保西奴中間點定理
* 統一連續
保西奴中間點定理

**保西奴中間點定理（Bolzano's Intermediate Value Theorem）**係屬於數學分析入面，間上連續函數入面一個定理嘅推斷。佢係來自根定位定理，而根定位定理係一個相當重要嘅定理，佢會利用左斬半間距嘅做法。

## 根定位定理
假設I:=[a,b]，f:I\to\R係喺I上面連續。

如果f(a)或者f(a)>0>f(b)，咁就會有一點c\in(a,b)符合f(c)=0。

**證明：**

假設f(a)。

設一個間距I_1:=[a_1,b_1]，a_1=a,b_1=b，m_1=\frac{1}{2}(a_1+b_1)就係呢個間距嘅中間點。

如果f(m_1)=0，咁c=m_1，可以收工。

如果f(m_1)\neq0，咁即係f(m_1)>0或者f(m_1)。
* 如果f(m_1)>0，設a_2=a,b_2=m_1，m_2=\frac{1}{2}(a_2+b_2)就係I_2:=[a_2,b_2]間距嘅中間點。
* 如果f(m_1)，設a_2=m_1,b_2=b_1，m_2=\frac{1}{2}(a_2+b_2)就係I_2:=[a_2,b_2]間距嘅中間點。

無論如何，都會得出一個循環間距I_2\subset I_1符合f(a_2)同埋f(b_2)>0。

將以上步驟做落去可以得到以下設定：

有間距I_k:=[a_k,b_k]符合f(a_k)同埋f(b_k)>0，設m_k=\frac{1}{2}(a_k+b_k)，將佢斬半。
* 如果f(m_k)=0，咁c=m_k，可以收工。
* 如果f(m_k)>0，設a_{k+1}=a_k,b_{k+1}=m_k，m_{k+1}=\frac{1}{2}(a_{k+1}+b_{k+1})就係I_{k+1}:=[a_{k+1},b_{k+1}]間距嘅中間點。
* 如果f(m_k)，設a_{k+1}=m_{k},b_{k+1}=b_k，m_{k+1}=\frac{1}{2}(a_{k+1}+b_{k+1})就係I_{k+1}:=[a_{k+1},b_{k+1}]間距嘅中間點。

如果上面嘅步驟係有限咁多步就做到f(m_k)=0，咁定理就成立。

需要考慮，呢個步驟係無限咁進行落去嘅話會點。

假設以上步驟係無窮咁進行，咁就會得出一串循環間距I_1\supseteq I_2\supseteq \cdots \supseteq I_n\supseteq\cdots。

I_n:=[a_n,b_n],\forall n\in\N，同時間會有f(a_n)同埋f(b_n)>0。

因為每次間距都斬半，所以I_n嘅長度係b_n-a_n=\frac{1}{2^{n-1}}(b-a)。

利用循環間距定理，得知對應所有嘅\forall n\in\N，會有一點c\in I_n係I_n入面，即係話a_n\leq c\leq b_n,\forall n\in\N。

利用長度嚟計算\lim_n b_n-a_n=\lim_n \frac{1}{2^{n-1}}(b-a) = 0，所以\lim_n a_n=\lim_n b_n=c。

因為f喺c呢點上面係連續，所以\lim_n f(a_n) =\lim_n f(b_n)=f(c)。

利用極限排序性質，f(a_n)同埋f(b_n)>0 \implies \lim(f(b_n))>0。

所以總結出f(c)=0。

## 中間點定理
**中間點定理（Intermediate Value Theorem）**係上面根定位嘅推理。

假設I係一個間距同埋f:I\to\R係喺I上面連續。

如果a,b\in I同埋k\in\R符合f(a)，咁就會有一點c\in I喺a同f(c)=0之間，使到f(c)=k。

**證明：**

只有兩個可能性，就係a或者b>a。

設g(x):=f(x)-k。

咁g(a)=f(a)-k，g(b)=f(b)-k。

利用f(a)得知，f(a)-k。

即係g(a)，再利用根定位定理得知，有點c\in(a,b)符合g(c)=f(c)-k=0。

f(c)=k

設g(x):=-f(x)+k。

咁g(a)=-f(a)+k，g(b)=-f(b)+k。

利用f(a)得知，k-f(a)>0>k-f(b)。

即係g(b)，再利用根定位定理得知，有點c\in(b,a)符合g(c)=-f(c)+k=0。

f(c)=k
**推斷：**

設I:=[a,b]係一個關閉又被綁定嘅間距，f:I\to\R係喺I上面連續嘅。

如果k\in\R係任何一個數符合\inf f(I)\leq k\leq \sup f(I)，咁就會有一點c\in I使到f(c)=k。

## 應用
設I係一個關閉又被綁定嘅間距，f:I\to\R係喺I上面連續嘅。咁S:=\{f(x):x\in I\}都係一個關閉又被綁定嘅間距。

**證明：**

設s_\star := \inf S同s^\star := \sup S。

利用最高點最低點定理，得知s_\star,s^\star\in S。

所以S\subseteq[s_\star,s^\star]。

設s\in[s_\star,s^\star]。

咁因為中間點嘅推斷得知，有會一點c\in I符合f(c)=s。

所以s\in S。

因此[s_\star,s^\star]\subseteq S。

綜合兩者，S係一個間距，佢係[s_\star,s^\star]。

## 睇埋
* 極限
* 連續函數
* 函數組合嘅連續性
* 間上連續函數
* 函數最高點與最低點
* 統一連續
香港澳洲國際學校

**香港澳洲國際學校**（**Australian International School Hong Kong**）係間喺香港九龍九龍塘嘅國際學校，用澳洲新南威爾士嘅教育制度。
飛女正傳

《**飛女正傳**》（**Fly With Me**）係香港電視廣播有限公司2010年首播嘅時裝電視劇，由蔡少芬、陳豪、曹永廉同黃德斌領銜主演，監製戚其義。

## 主要角色
*蔡少芬 飾 梁巧芝（Yvonne）/ Janet Bin
*陳　豪 飾 簡明軒（Wallace）/ Golden Billy
*曹永廉 飾 徐永暉（Frankie）/ 蘇玉凝
*黃德斌 飾 楊浩然（Edmond）
*陳鴻烈 飾 容伯駒（Richard）
*簡慕華 飾 唐美詩（Macy）
*周家怡 飾 曾綽雅（Salina）
*楊　明 飾 容文禮（Danny）

## 前後節目
呃Like旅行團

《**呃Like旅行團**》（**Like a Trip**）係香港電視娛樂製作嘅遊埠節目，2016年12月8號開始逢禮拜四喺23:45 - 00:15（實驗電視時段）喺ViuTV播，主持係陳炳銓、余曉彤。節目主持對外宣稱去一個地方玩，實際係去一個使費低好多嘅地方，希望可以用最低成本喺facebook「呃」最多Like。

## 每集一覽

## 出面網頁
*viuTV：呃Like旅行團
正十二面體

**正十二面體**（**Regular dodecahedron**）係個柏拉圖多面體，由十二個正五邊形組成。
三維

**三維**（；，），日常生活又叫**立體空間**，係由長、闊、高三個維度所構成嘅空間，通常都係指歐幾里得空間。

## 歐氏幾何

歐幾里得幾何或者分析幾何入邊都有對三維空間作出分析。

喺歐幾里得幾何中，3D 空間入便嘅直線嘅長度好多時都係用畢氏定理嚟計嘅。

## 線性代數

## 拓樸學

## 睇埋
*二維
*立體投影
*立體模型

## 引述
鶴齡街

**鶴齡街**（），係香港九龍馬頭角嘅一條馬路，由木廠街開始，去到馬頭角道，條街嘅長度唔夠100米，係「馬頭角十三街」之一。
華碩ZenFone

**華碩ZenFone**（**Asus ZenFone**）係華碩出品嘅Android智能電話系列，2014年頭一次推出。

## 歷史

## 系列
### 第一代 (2014)
第一代系列有以下幾個系列子機型號：
* ZenFone 4
* ZenFone 5
* ZenFone 5 LTE
* ZenFone 6

### 第二代 (2015)
第二代ZenPhone系列入面，除咗主打嘅ZenFone 2之外，重有以下唔同型號：
* ZenFone 2E
* ZenFone 2 Laser
* ZenFone 2 Deluxe
* ZenFone 2 Deluxe Special Edition
* ZenFone Selfie
* ZenFone Zoom
* ZenFone Go
* ZenFone C
* ZenFone Go
* ZenFone Go TV
* ZenFone Max

### 第三代 (2016)
第三代既ZenFone系列，有兩部唔同尺寸嘅主打ZenFone 3，同時亦有以下型號：
* ZenFone 3
* ZenFone 3 Ultra
* ZenFone 3 Deluxe
* ZenFone 3 Max 5.2
* ZenFone 3 Max 5.5

## 風波
筆談

**筆談**係用寫字方式嘅溝通方法，原因多數係雙方唔係講同一種語言，但識寫同一隻文字。呢種情況曾經出現喺漢字文化圈入面，透過寫文言文互相溝通。

## 睇埋
*雙層語言
宏碁

**宏碁**（**Acer**）係臺灣嘅一間電子產品公司，1976年創辦，而家嘅產品包括個人電腦、手提電腦、平板電腦、智能電話等等。
逼害

**逼害**係指任何人或者團體喺社群入面受到嚴重唔公平對待，包括嚴重歧視、唔正當嘅法律、司法、社會規範，同埋各式暴力等等。逼害原因多數涉及各種歧視或者利益衝突。

## 睇埋
*被逼害妄想症
*政治迫害
麥卡錫主義

**麥卡錫主義**（**McCarthyism**）係指無足夠證據就指控人謀反，典故係1950年代美國政治人物麥卡錫為咗反共，老屈好多人同共產黨有關連。
普朗克常數

**普朗克常數**係個描述量子大細嘅物理常數，用***h***嚟表示。呢個常數由德國物理學家普朗克喺1900年發現。
## 睇埋
*光電效應
## 參考
波茲曼常數

**波茲曼常數**（**Boltzmann constant**）係個描述溫度同能量嘅物理常數，用***k***嚟表示。呢個常數由奧地利物理學家波茲曼發現。

## 參考
波茲曼

**波茲曼**（**Ludwig Boltzmann**，）係奧地利物理學家，發展出通過原子性質解釋同預測物質嘅物理性質嘅統計力學。佢亦發現咗波茲曼常數。

類:奧地利物理學家‎‎‏‎
舊體詩

**舊體詩**（），中國以外又叫**漢詩**，係用傳統格律創作嘅中文詩，同近代興起嘅新詩相對。舊體詩講求平仄對仗公整。除咗中國，漢字文化圈各地古時都有唔少舊體詩嘅文學創作。

## 重要概念
### 平仄

平仄呢個諗頭據講係源於南齊（479 - 502 年）嘅。當時啲學者喺度研究語言嘅聲調，指出中古漢語分平、上、去、入四聲，當中**平聲**出現頻率明顯高啲，所以啲人就將上去入三種聲調統稱做**仄聲**；平聲顧名思義係指「平直和諧」嘅聲調，而仄聲就「有高低變化」。

傳統上都認為，一首詩歌要聽落順耳，一定要喺聲調上跟從某啲規律先得：例如平聲被認為係和諧嘅，但如一句句子入邊一律都係平聲，句嘢聽落就會「疲軟」；而仄聲就被認為係唔和諧，如果一句句子裡邊太多仄聲，聽落就會好似「咬牙切齒」噉；傳統上，一首舊體詩每一句嘅平仄比例都要相約，五言詩一句五隻漢字，要三平二仄或者二平三仄；舉例說明，而家用廿一世紀初嘅粵語嚟讀出杜甫《春望》頭嗰兩句—

國(仄)
破(仄)
山(平)
河(平)
在(仄)
城(平)
春(平)
草(仄)
木(仄)
深(平)

### 押韻

無論古今中外，詩歌不溜都出晒名重視押韻。近代粵詩嘅例子：

廖恩燾（清末）《劉阮入天台》

行條山路做姑爺，點仲溪窿仲好。碰到兩單都靚嘢，食完個碗係胡。有緣酒既陪人飲，冇話鋪唔共佢。番過見啱孫七代，打開族譜不妨。
## 睇埋
*唐詩
*粵詩

## 引咗
Chromebook

**Chromebook**係行Google嘅Chrome OS系統嘅手提電腦，2011年開始出，廠商包括三星、宏碁、華碩等等。
初等函數

**初等函數**係由常數函數、冪函數、指數函數、對數函數、三角函數同反三角函數經過有限次嘅有理運算（加、減、乘、除、有限次乘方、有限次開方）同有限次函數複合產生出嚟，同埋喺定義域上可以用一個方程式表示嘅函數。
開發區第一體育中心

係中國廣東廣州嘅體育運動場，2005年起好，位置喺黃埔區廣州經濟技術開發區西區入面，開發大道豐夏三街1號。佢亦係廣州經濟技術開發區規模最大兼設施最齊全嘅綜合性運動場館。

間嘢佔地面積1.98公頃，入面有2嚿七人制足球場、1間乒乓波館、1間桌球館、14嚿國際標準嘅羽毛球場、5個籃球場（室外×4，室內×1），5嚿國際標準網球場同埋一間大型健身禍所。

## 出面網頁
*

類:廣州運動場
類:黃埔區
類:廣州經濟技術開發區
常數函數

**常數函數**係指個值永遠都一樣（常數）嘅函數。譬如y(x) = 4，無論x幾多，個值永遠係4，所以係常數函數。
冪函數

**冪函數**係指涉及到冪運算嘅函數，標準格式係 f(x)=x^n ，入面 x 係變數； n 係常數，可以係整數(包括0同負數)、有理數、實數或者係複數。
指數函數

**指數函數**係指涉及到指數（亦即係次方）嘅函數，標準格式係  f(x) = a^x \, ，當中 a 多數都係用 e 呢個常數。以中學程度嘅數學嚟講，指數函數一般係指輸入係實數而輸出係正實數嘅實函數，不過其實指數函數呢個概念亦都可以推廣去複數或者係矩陣、李代數、李羣等等。

## 特性
圖形會穿過 (0,1) 同埋 (1,a) 呢兩點。
算術基本原理

**質數分解**或**質因分解**（Prime Factorization），又叫**整數分解**(integer factorization)，**算法基礎**、**算術基本原理**（Fundamental Theorem of Arithmetic），係數論入面一個基本概念，亦可以喺抽象代數入面應用。

質數分解指嘅係每一個自然數或者整數，都可以寫成一堆質數嘅乘法。

證明質數分解成立需要用到質數嘅定義、可除性等工具。

例子：2016=2\times2\times2\times2\times2\times3\times3\times7=2^5\times3^2\times7

根據質數分解定理，任何一個大過1嘅正整數，就可以寫成一堆質數嘅乘法，而對應呢個數嘅寫法係獨一無二嘅，即係對於每一個正整數 k:k\in\N\setminus\{1\}，都可以寫成 k={p_1}^{a_1}{p_2}^{a_2}{p_3}^{a_3}\cdots {p_n}^{a_n}:\{a_1,a_2,a_3\cdots a_n\}\in\N，而 p_1,p_2,p_3,\cdots,p_n 都係質數。

## 證明

### 存在性

假設最少有一個數n\in\N係唔可以被寫成一堆質數嘅乘法。

因為\N嘅排序性質，所以係有一個最細既a\in\N係唔可以被寫成一堆質數嘅乘法。

如果a係質數，咁a=a就係寫成一堆質數嘅乘法。

如果a唔係質數，咁要係有一個b,c符合a=bc。

因為a係最細符合條件：「唔可以被寫成一堆質數嘅乘法」，所以b,c可以被寫成一堆質數嘅乘法。

但係因為a=bc，所以a可以被寫成一堆質數嘅乘法。

### 獨特性

假設a>1\in\N可以質數分解成a=p_1\cdots p_m=q_1\cdots q_n，而p_i,q_i都係質數。

因為p_1|a，所以p_1|q_1\cdots q_n。

利用歐幾理得推論，因為p_1係質數，所以p_1|q_j。

同一個原理，可以得知會有一個q_j|p_1。

所以p_1=q_j，為咗簡化，會將q_j寫成q_1，所以p_1=q_1。

之後約簡得出，p_2\cdots p_m=q_2\cdots q_n。

因為a係第一個，即係最細嘅自然數係有兩個唔同嘅質數分解，而p_2\cdots p_m ，所以m=n同埋p_2=q_2\cdots p_m=q_n。

加埋p_1=q_1，a根本就唔會存在兩個唔同嘅質數分解。

## 應用
有無窮咁多質數係4x-1呢個樣。

**證明：**

假設p_1,p_2,\cdots,p_n係唔同嘅質數，但都係4x-1呢個樣。

考慮N=4p_1p_2\cdots p_n-1。

明顯任何一個p_i都係令到p_i\not| N成立。（因為p_i係質數）

如果另外一個p\neq p_i同時p|N，但唔係每一個p都係4x+1嘅樣。（因為N=4p_1p_2\cdots p_n-1）

因為N係單數，所以一定會有一啲質數符合p|N係4x-1嘅樣。

## 睇埋
* 質數
* 最大公因數
* 可除性
* 歐幾理得推論
* 代數基本定理
林煥光

**林煥光**（**Lam Woon-kwong**，）係香港政治人物同前官員。

## 官職／公職
### [[香港英治時期]]
* 教育署署長（1994年至1996年）
* 公務員事務司（1996年2月至1997年6月30號）

### 香港特區時期
* 公務員事務局局長（1997年7月1號至2000年7月9號）
* 民政事務局局長（2000年7月10號至2002年6月30號）
* 行政長官辦公室主任（2002年7月1號至2005年1月6號）
* 第29屆奧林匹克運動會馬術比賽（香港）有限公司行政總裁（2006年至2008年）
* 平等機會委員會主席（2010年1月13號至2013年3月31號）
* 香港行政會議召集人（2012年7月1號至2017年6月30號）

## 個人榮譽
### 勳銜
* 金紫荊星章（2000年）
* 太平紳士（2005年）
* 行政長官社區服務獎狀（2009年）

### 榮譽博士
* 香港教育大學榮譽社會科學博士（2018年）

## 攷

## 出面網頁

* 林煥光先生 | Our Hong Kong Foundation，團結香港基金 

類:香港教育大學榮譽博士
類:香港大學舊生
類:皇仁書院舊生
鄭耀棠

**鄭耀棠**（**YT Cheng**，），人稱「棠哥」，係港區全國人大代表、香港工會聯合會榮譽會長，香港行政會議前任非官守成員。
## 政治立場
佢係香港親中派一員。
### 選舉及提名經歷
喺2016年，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會委員(港區全國人大代表)。2022年，佢喺李家超無提政綱嘅情況下，有份提名李家超參與2022年香港行政長官選舉。

## 公職
*香港島各界聯合會榮譽顧問
*香港中華文化總會榮譽會長
*香港廣州社團總會永遠名譽會長
## 爭議
### 野雞大學博士學位爭議
佢報稱攞到加拿大特許管理學院嘅博士學位，但有線新聞喺2019年報道，加拿大特許管理學院其實係一間野雞大學，未獲加拿大當局認可，比錢就有得攞佢哋唔同嘅頭銜。

## 攷

## 出面網頁

* 簡介 < 人大及政協 < 參政為勞工 - 香港工會聯合會
* 全国人民代表大会 
* 郑耀棠_中国人大网 
* 鄭耀棠 - 新傳網
* 

類:暨南大學舊生
類:高主教書院舊生

類:港區人大代表
類:香港工聯會員
史美倫

**史美倫**（**Laura Shih**，），部分媒體會冠夫姓叫佢做**查史美倫**，祖籍浙江寧波餘姚，係香港行政會議非官守成員，亦係香港金融發展局主席、香港上海滙豐銀行同滙豐控股獨立非執行董事、以及香港交易所主席。佢老公係查濟民二仔、香港生意人查懋成。佢嘅花名叫查死你們（「死」喺普通話同「史」同音，而「你」就同「美」近音，「倫」同「們」近音，所以呢句就係同「查史美倫」一樣音 ）

## 簡歷
佢喺嘉諾撒聖方濟各書院畢業，之後到美國留學，先後獲得美國威斯康星大學麥迪遜分校文學士同埋美國聖塔克拉拉大學法律博士，並響2002年獲香港科技大學頒授榮譽博士學位。佢仲係前中國證監會副主席、前香港證監會副主席同前大學教育資助委員會主席。2008年1月，史美倫僅次於范徐麗泰以第二高票當選港區全國人大代表。2017年曾為林鄭月娥競選特首擔任顧問。

2004年，史美倫出任香港上海滙豐銀行非執行董事，2007年起兼任副主席。2011年起擔任滙豐控股非執行董事。2022年，史美倫再獲委任為香港交易所董事會主席，任期去到2024年。

## 個人榮譽
### 勳銜
* 銀紫荊星章（2001年）
* 太平紳士（2006年）
* 金紫荊星章（2009年）
* 大紫荊勳章（2017年）

### 榮譽博士
* 香港科技大學法學榮譽博士（2002年）

### 獎
* 百人會慈善事業獎（2011年5月12號美國紐約市百人會第二十屆年會晚宴）

## 公職
*香港再出發大聯盟發起人
## 政治立場
查史美倫係香港親中陣營成員，

喺2015年中，佢曾經參與聯署支持當時喺831框架之下，高提名門檻，並未賦予真正選擇權嘅特首普選方案。

佢有份喺2019年支持同提出《逃犯條例修訂草案》，又支持根據《緊急法》下實施嘅《禁止蒙面規例》。作為全國人大代表，佢亦曾經喺未經香港人同意或事先諮詢，而且惹嚟泛民主派一致負評嘅情況下，投票支持實施《香港國家安全法》，以及批准北京強行修改香港選制。香港監察曾經批評佢嚴重侵害香港人（尤其係泛民主派支持者）人權，建議外國政府對佢進行制裁。

### 選舉及提名經歷
喺2016年，佢有份提名林鄭月娥參與2017年香港行政長官選舉。

## 攷

## 出面網頁
* 全国人民代表大会，中華人民共和國全國人民代表大會 
* Council membership | 香港金融發展局，香港金融發展局
* 主席，香港交易所
* Laura Cha, GBM | HSBC Holdings plc，滙豐控股 
* Laura Cha | About | Unilever global company website，聯合利華 
* 中國電信股份有限公司 - 公司 > 董事，中國電信
李國章

**李國章**（**Arthur Li**，）係香港行政會議非官守成員，亦係前香港政府教育統籌局（後而家叫做教育局）局長、香港大學校務處委員會主席、東亞銀行董事局副主席、全國政協委員，做過教育統籌局局長同香港中文大學校長。佢係前香港終審法院首席法官李國能胞弟，東亞銀行董事局主席李國寶個細佬。

## 從政
2016年1月，俾嗰陣嘅行政長官梁振英以香港大學校監身份任命李國章做香港大學校務委員會主席，由2016年1月1號起，任期3年。

2019年1月，冧莊繼續做香港大學校務委員會主席，任期3年。 

2017年7月，俾嗰陣嘅行政長官林鄭月娥委任做行政會議非官守議員。

喺2021年9月，佢成為香港特别行政區選舉委員會教育界當然委員。

2022年7月，繼續獲委任行政會議非官守議員。

## 個人榮譽
### 勳銜
* 太平紳士（1998年）
* 金紫荊星章（2000年）
* 大紫荊勳章（2017年）

### 學術榮譽
* 美國外科學院榮譽院士
* 英國格拉斯哥皇家外科學院名譽院士
* 英國皇家醫學會名譽院士
* 愛爾蘭皇家外科學院名譽院士
* 英國愛丁堡皇家外科學院金章（1996年，首位華籍學者獲此榮銜）
* 香港科技大學榮譽文學博士（1999年）
* 香港中文大學榮譽法學博士（2003年）

## 公職
*香港再出發大聯盟發起人
## 攷

## 出面網頁
* 行政會議 - 行政會議成員 - 李國章議員

類:香港中文大學校長
類:香港中文大學榮譽博士
類:香港科技大學榮譽博士
廖長城

**廖長城**（**Andrew Liao**，），係香港資深大律師、香港行政會議前非官守成員，亦係全國政協委員。佢有個細佬係香港立法會商界議員廖長江，一樣係行政會議成員。
## 政治立場
佢係香港親中派一員。喺2014年，佢有份贊助慶祝中國65週年嘅官方國慶晚會。

### 選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會教育界當然委員。之後佢喺李家超無提政綱嘅情況下，有份提名李家超參與2022年香港行政長官選舉。

喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名謝偉俊。

## 馬主生涯
佢喺2004-2005馬季開始喺香港賽馬會做馬主，曾經同鄺文輝、林國輝與梁冠禧一齊擁有賽駒「奪寶群英」，呢匹馬喺香港服役期間，一路由蘇保羅訓練，直到2010-2011馬季退役。

## 參考


類:香港馬主
反函數

**反函數**，又叫**逆函數**。係指可以由結果掉轉頭計返出輸入值嘅函數，譬如當 f(x) = y 可以計返出 g(y) = x ，噉 g 就係f 嘅反函數。

## 睇埋
*函數
*開方
*對數
*反三角函數
周松崗

**周松崗爵士**（**C.K. Chow**，），人稱「周總」，係香港建制派（商界親中陣營）人士，香港行政會議前任非官守成員，做過香港鐵路有限公司行政總裁，任內搞得成兩鐵合併。

## 簡歷
周松崗係現任香港交易及結算所有限公司主席、廉政公署貪污問題諮詢委員會主席同輸入優秀人才及專才諮詢委員會主席。佢亦係經濟發展委員會同策略發展委員會委員，同埋香港賽馬會董事（2011年至2020年）。
## 公職
*香港再出發大聯盟發起人
## 選舉經歷
2006年，佢喺選舉委員會界別分組選舉自動當選成為選委（商界 - 第一）。

喺2021年9月，佢成為香港特别行政區選舉委員會建築、測量、都市規劃及園境界當然委員。之後佢喺李家超無提政綱嘅情況下，有份提名李家超參與2022年香港行政長官選舉。

## 個人榮譽
* 下級勳位爵士（2000年）
* 香港中文大學榮譽院士（2011年）
* 太平紳士（2014年）
* 金紫荊星章（2015年）​
* 大紫荊勳章（2021年）

## 攷

## 出面網頁
* 1968 年級仁社 | 香港培正同學會

類:港鐵
類:香港中文大學榮譽院士
類:香港培正中學舊生

類:下級勳位爵士
張志剛

**張志剛**（，）係香港行政會議前非官守成員、一國兩制研究中心總裁，亦係親建制派時事評論員。

## 個人榮譽
* 太平紳士（2014年）
* 銅紫荊星章（2011年）
* 金紫荊星章（2017年）

## 部分公職
* 中國和平統一促進會香港總會會務顧問
*香港再出發大聯盟發起人
* 第十四屆全國政協香港委員(其他界別香港人士)
* 2016年香港選舉委員會工程界委員

## 攷

## 出面網頁
*
中國剩餘定理

**中國剩餘定理**（），又叫**中國餘數定理**、**孫子定理**，係數論上面一條基礎嘅定理。

喺古時嘅中國，韓信點兵就係運用孫子定理。喺南北朝時期，已經有數學著作《孫子算經》問：「有物不知其數，三三數之剩二，五五數之剩三，七七數之剩二。問物幾何？」而喺宋朝，數學家秦九韶係《數書九章》入面答：「三人同行七十希，五樹梅花廿一支，七子團圓正半月，除百零五便得知。」

其實佢哋只係解緊以下呢一個同餘線性系統：\begin{cases}
x\equiv 2 \mod 3\\
x\equiv 3 \mod 5\\
x\equiv 2 \mod 7
\end{cases}

## 孫子定理
設a,b\in\Z同埋m,n\in\N。

如果\gcd(m,n)=1，咁就會有一個x\in\Z符合\begin{cases}
x\equiv a\mod m\\
x\equiv b\mod n\\
\end{cases}。

呢個版本可以推斷到有限咁多條式嘅版本：

設a_1,a_2,\cdots,a_n\in\Z同埋b_1,b_2,\cdots,b_n\in\Z。

如果\gcd(b_1,b_2,\cdots,b_n)=1，咁就會有一個x\in\Z符合\begin{cases}
x&\equiv a_1\mod b_1\\
x&\equiv a_2\mod b_2\\
\vdots &\equiv \vdots \mod \vdots\\
x &\equiv a_n\mod b_n\\
\end{cases}。

## 求解
求解亦係證明孫子定理嘅方法之一。設a,b\in\Z同埋m,n\in\N。如果\gcd(m,n)=1，求\begin{cases}
x\equiv a\mod m - (1)\\
x\equiv b\mod n - (2)\\
\end{cases}嘅解。

由(1)得知x-a|m，即係有一個p\in\Z符合mp=(x-a)。

代x=mp-a去(2)得知mp-a \equiv b \mod n。

計算上面\begin{align}
mp-a &\equiv b &\mod n\\
mp &\equiv a+b &\mod n\\
\end{align}因為\gcd(m,n)=1，根據比舒公式，就會有兩個c,d\in\Z符合mc+nd=1。

由mc+nd=1可以推出nd=1-mc，n|1-mc，mc\equiv 1 \mod n。

所以\begin{align}
mp &\equiv a+b &\mod n\\
(cm)p &\equiv c(a+b) &\mod n\\
p &\equiv c(a+b) &\mod n
\end{align}因為c(a+b)\in\Z，簡化程序叫z=c(a+b)，即係p\equiv z\mod n。

根據定義，有一個f\in\Z會符合p-z=fn。

所以得出嘅解就係x=m(fn+z)-a

## 例子
解\begin{cases}
x\equiv 2 \mod 3\\
x\equiv 3 \mod 11\\
x\equiv 2 \mod 7
\end{cases}。

由x\equiv 2 \mod 3得知，有一個整數m\in\Z符合3m=x-2。

代x=3m+2入x\equiv 3 \mod 11，得出3m+2\equiv 3 \mod 11。

計算\begin{align}
3m+2 &\equiv 3\mod11\\
3m &\equiv 1\mod 11\\
\end{align}利用輾轉相除法，\begin{align}
11 &= 3\times 3+2\\
3 &= 2\times 1 +1\\ 
\end{align}將利用上面整條比舒公式出嚟，\begin{align}
1 &= 3-2\times 1\\
&=3-(11-3\times 3)\\
&=3-11+3\times3\\
&=3\times4-11
\end{align}得知，\begin{align}
3m &\equiv 1\mod 11\\
(4\times3)m &\equiv 4\times 1 \mod 11\\
m &\equiv 4 \mod 11
\end{align}所以有一個整數n\in\Z符合m=11n+4，而最新嘅解就係x=3m+2=3(11n+4)+2。

代x=3m+2=3(11n+4)+2去x\equiv 2 \mod 7。

計算\begin{align}
3(11n+4)+2 &\equiv 2\mod7\\
33n+14 &\equiv 2\mod 7\\
33n &\equiv 2\mod 7
\end{align}利用輾轉相除法，\begin{align}
33 &= 7\times4+5\\
7 &= 5\times 1 +2\\ 
5 &= 2\times 2+1
\end{align}將利用上面整條比舒公式出嚟，\begin{align}
1 &= 5-2\times 2\\
&=5-(7-5\times 1)\times 2\\
&=5\times3-7\times2\\
&=(33-7\times4)\times3-7\times2\\
&=33\times3-7\times12-7\times2\\
&=33\times3-7\times14
\end{align}得知，\begin{align}
33n &\equiv 2\mod 7\\
(3\times33)n &\equiv 3\times 2 \mod 7\\
n &\equiv 6 \mod 7
\end{align}所以有一個整數l\in\Z符合n=7l+6，而解就係x=3m+2=3[11(7l+6)+4]+2。

## 睇埋
* 餘數定理
* 輾轉相除法
* 同餘
福特汽車

**福特汽車**（**Ford Motor Company**）係美國一間汽車製造廠，由亨利福特喺1903年創辦。
甲骨文公司

**甲骨文公司**（**Oracle Corporation**，）係美國一間數據庫軟件公司，喺1977年創辦，2009年收購咗太陽電腦。

## 睇埋
* Oracle數據庫
* Oracle Linux

## 出面網頁
*
塔塔汽車

**塔塔汽車**（**Tata Motors**）係印度一間汽車製造廠，喺1945年創辦。
## 睇埋
*塔塔Nano
洛歇馬田

**洛歇馬田**（**Lockheed Martin**）係美國一間航空、太空飛行同國防科技公司，喺1995年創辦。
紅帽

**紅帽**（**Red Hat**）係美國一間軟件公司，喺1993年創辦，出名開發Linux平台開放源碼軟件。
AT&T

**AT&T**係美國一間電訊公司，喺1983年創辦，而家係美國最大固網電話服務供應商同第二大流動電話服務供應商。
華納媒體

**華納媒體**（**WarnerMedia**），以前叫過做**時代華納**（TimeWarner，1990年至2001年，2003年至2018年）同美國線上時代華納（AOL Time Warner，2001年至2003年，係美國一間傳媒公司，喺1990年創辦，由時代公司同華納傳播合併而成。時代華納喺2017年俾AT&T買咗，2018年改咗目前嘅名。AT&T喺2022年分拆華納媒體，再同探索公司合併，成立咗華納兄弟探索。
施樂

**施樂**（**Xerox**）係美國一間辦公室文件器材公司，喺1906年創辦，最出名產品係影印機，喺美國甚至將「Xerox」當做影印嘅代名詞。
摩根大通

**摩根大通**（**JPMorgan Chase，**俗稱**細摩**）係美國最大銀行集團，全世界第六大銀行集團，歷史可以追溯到1799年。

## 出面網頁

*
美國運通

**美國運通**（**American Express**）係美國一間金融服務公司，喺1850年創辦，主要業務係出信用卡。
輝瑞

**輝瑞**（**Pfizer**）係美國一間藥物製造廠，喺1849年創辦。

## 公司簡介
美國輝瑞藥廠係生物科研製藥公司，1849年喺美國紐約成立，一直運用嶄新科技改善健康。輝瑞藥廠發明、開發、生產並提供安全同有效嘅處方藥物，用嚟治療同預防人類同動物嘅疾病。

美國輝瑞藥廠發明、開發、嶄新治療針對攸關生命以及造成患者失能嘅疾病，生產同推廣醫治人類同動物嘅藥物。輝瑞嘅產品類別多元化，各種治療領域包括：心血管、新陳代謝、內分泌、炎症、感染、胃腸、肝臟、皮膚科、腫瘤科、中樞神經系統、眼科、泌尿科，痛症、過敏、呼吸道、疫苗、生物製劑同消費保健產品等。

## 出面網頁
* 輝瑞公司 
* 輝瑞香港
* 輝瑞中國
* 輝瑞台灣
卡洛斯二世

**卡洛斯二世**（，），係西班牙哈布斯堡王朝末代國王，1665年到1700年在位。

佢一世人都身體唔好，結過兩次婚都冇得生，令西班牙帝國嘅繼承出現問題。被確立嘅繼承人經歷幾次轉變，首先係卡洛斯二世嘅外甥孫、拜仁嘅約瑟夫費迪南，之後改為神聖羅馬皇帝利奧波德一世嘅細仔卡爾（後來嘅神聖羅馬皇帝卡爾六世），最後再改為法國王路易十四個孫安茹公爵。

卡洛斯二世駕崩之後，安茹公爵繼位成菲臘五世。第二年，持續十三年嘅西班牙王位繼承戰爭爆發。
ABB

**ABB**係瑞士一間自動化機械製造公司，喺1988年創辦，由瑞典通用電機同瑞士嘅勃朗包維利合併而成。
## 出面網頁

* 

類:瑞士公司
菲臘三世 (西班牙)

西班牙王**菲臘三世**（，），亦係葡萄牙王**菲臘二世**（），1598年到1621年在位。
菲臘四世 (西班牙)

西班牙王**菲臘四世**（，），1621年到1665年在位），亦係葡萄牙王**菲臘三世**（），1621年到1640年在位。

## 出面網頁
菲臘五世 (西班牙)

**菲臘五世**（，），係西班牙波旁王朝頭一位國王，1700年到1746年在位，1724年曾經短暫讓位畀大仔路易一世。
費迪南七世

**費迪南七世**（，），係西班牙波旁王朝國王，1808年到1808年同1813年到1833年兩次在位。
亞利方疎十二世

**亞利方疎十二世**（，），全名**亞利方疎·法蘭西斯高·費迪南·皮·環·德·馬利亞·德·拉·康塞普森·佐治高里奧·柏拉約·德·波旁ー波旁**（Alfonso Francisco Fernando Pío Juan de María de la Concepción Gregorio Pelayo de Borbón y Borbón），係西班牙波旁王朝國王，1874年到1885年在位。
路易一世 (西班牙)

**路易一世**（，），係西班牙波旁王朝國王。佢父王菲臘五世喺1724年1月15號讓位畀佢，路易一世喺七個月後病逝，之後菲臘五世做返西班牙王。
櫻島

**櫻島**位於九州南部，離鹿兒島市中心約莫4公里，由別名錦江灣嘅鹿兒島灣嘅火山噴發形成，稱得上係鹿兒島嘅象徵。櫻島係世界上唔多見嘅活火山，有史以來反複多次大爆發，本來係個孤島，1914年大爆發時，同大隅半島嘅陸地連埋咗。

## 攷

* 

類:鹿兒島縣
Juan Manuel Santos

**Juan Manuel Santos Calderón**（）係哥倫比亞政治人，2010至2018年做總統。佢喺2016年攞諾貝爾和平獎。

## 參考
Windows Update

**Windows Update**係一個由微軟提供嘅服務，提供Windows組件嘅更新。Windows Update客戶通常通過網絡連線下載更新，但微軟允許喺冇網絡連線嘅電腦上安裝更新，並且存在一系列可以揀嘅方法同埋程序安裝更新。
馬姆努恩侯賽因

**馬姆努恩侯賽因**（）係巴基斯坦總統，2013年就任，2018年唔撈。

## 出面網頁

類:癌死者
澤曼

**澤曼**（），喺2013年至2023年擔任捷克總統。

2013年，佢當選做捷克總統，接替上一任嘅瓦茨拉夫·克勞斯。澤曼喺2018年連任，去到2023年任期屆滿之後由彼得·帕維爾接任。
薩爾基相

**薩爾基相**（），前亞美尼亞總統，2008年就任，2018年修改憲法並擔任總理，導致示威活動爆發，最終喺同年落台。
Linkedin

**領英**（**LinkedIn**；）係美國一間社交網絡服務公司，喺2002年創辦。佢個社交網絡網站主攻職場人脈關係，可以放履歷同埋招聘職位資料上去。母公司係微軟。

## 參考
菲臘 (比利時國王)

**菲臘**（）係當今比利時國王，2013年繼位。

## 出面網頁

* De Koning | De Belgische Monarchie
亞厘畢二世 (比利時)

**亞厘畢二世**（），1993年到2013年做過比利時國王，之後主動讓位畀佢個大仔菲臘。
阿卜杜拉

**阿卜杜拉**（Abdullah）可以係：
*阿卜杜拉一世，前約旦國王
*阿卜杜拉二世，當今約旦國王
*阿卜杜拉沙地，前沙地阿拉伯國王
薩勒曼

**薩勒曼**（）係當今沙地阿剌伯國王，2015年繼位。

## 個人榮譽
*  北京大學名譽博士（2017年）

## 攷

## 出面網頁

類:北京大學名譽博士
巴希爾

**巴希爾**（，）係蘇丹第七任總統，1989年6月30號通過軍事政變上台。2018年12月，蘇丹要巴希爾落台。2019年4月11號，，巴希爾辭職，隨後畀軍方逮捕。

## 出面網頁

*
菲臘

**菲臘**（， ）可以係：
*菲臘氏：英文姓氏，源自希臘文「Φίλιππος」一詞，其它有Phillip或Philipp嘅變形。
*菲臘一世
*菲臘二世
*菲臘三世
*菲臘四世
*菲臘五世
*菲臘六世
*愛丁堡公爵菲臘親王
*菲臘 (比利時國王)

## 註
基塔羅維奇

**基塔羅維奇**（），係當今克羅地亞總統，2015年就任。佢係克羅地亞頭一位女總統。
哈西娜

**哈西娜**（）係孟加拉國前總理，1996年至2001年同2009年至2024年就任。亞爸拉赫曼曾經係孟加拉國國父（撤銷咗）、總統（1971年到1972年）、總理（1972年到1975年）。

2024年8月5號，哈西娜辭咗總理職務，坐直升機離開達卡走佬去印度。

## 出面網頁
格莉包斯姬蒂

**格莉包斯姬蒂**（），係當今立陶宛總統，2009年就任。佢係立陶宛頭一位女總統。
奧蒂嘉

**奧蒂嘉**可以係：
## 人名

* 丹尼爾奧蒂嘉：尼加拉瓜總統。
* 伊曼紐·奧蒂嘉 (足球員)（1994～2015）：阿根廷足球員。
* 伊曼紐·奧蒂嘉 (歌手)：阿根廷歌手。
* 山度士奧蒂嘉：美國男演員。
* 阿曼斯奧奧蒂嘉：歐洲首富，西班牙服裝業巨頭。
* 卡路士奧蒂嘉：委內瑞拉政治人。
* 曼努埃爾奧蒂嘉：西班牙籍奧地利歌手。
* 維多奧蒂嘉：哥倫比亞跳水員。
* 約書亞奧蒂嘉：美國作家。
* 堅尼奧蒂嘉：美國導演。
## 地名
*奧蒂嘉 (托利馬)：哥倫比亞托利馬省嘅地名。
*奧蒂嘉 (加州)：美國嘅地名。
*奧蒂嘉 (積遜威爾)：美國嘅地名。
屙尿細路

**屙尿細路**，係比利時首都布魯塞爾一座地標性嘅雕刻作品，雕嘅係一位屙尿嘅細路，喺1619年雕好。傳說中世紀時期布魯塞爾有個細路見到敵軍炸城嘅引信，就屙督尿淋熄佢，救咗成座城，所以就雕個雕像紀念佢。
美人魚像

**美人魚像**（）係丹麥首都哥本哈根一座地標性嘅雕刻作品，雕嘅係一隻坐喺石頭上面嘅美人魚，喺1913年雕好。呢隻美人魚係參考安徒生童話《人魚公主》雕出嚟。

## 背景
維納斯像

**維納斯像**，係一個古希臘雕像，雕嘅係希臘神話嘅女神阿佛洛狄忒，亦即係羅馬神話嘅女神維納斯，喺公元前130年到前100年期間雕好。雕像兩隻手臂已經斷咗，所以又叫**斷臂維納斯**。而家個雕像喺法國巴黎羅浮宮。
思索者

**思索者**，又譯**沉思者**、**思想者**，係法國雕刻家羅丹嘅雕刻作品，本嚟係另一作品地獄之門其中一部份，之後再另外雕個出嚟。雕刻嘅人物坐低托住個頭諗緊嘢。

## 睇埋
*雕像
*哲學
大衛像

**大衛像**，係意大利雕刻家米高安哲羅嘅雕刻作品，雕嘅係大衛王，全身裸露無著衫。
藍衫男仔

**藍衫男仔**，又譯**藍衣少年**，係英國畫家庚斯博羅嘅油畫畫作，畫嘅係一位著住藍衫嘅男仔，1779年畫好。幅畫大細係177.8cm × 112.1cm。
庚斯博羅

**庚斯博羅**（，）係一位英國畫家，擅長畫肖像畫同風景畫，出名作品包括《藍衫男仔》。
蘇格拉底之死

**蘇格拉底之死**，係法國畫家雅克路易大衛嘅油畫畫作，畫嘅係蘇格拉底畀班後生仔處死，1787年畫好。
雅克路易大衛

**雅克路易大衛**（，又譯**達維特**，）係一位法國新古典主義畫家，出名作品包括《蘇格拉底之死》。
夜巡

**夜巡**，係荷蘭畫家林布蘭嘅油畫畫作，畫嘅係巡邏隊隊長帶住手下喺條街巡邏，1642年畫好。因為畫作入面光線暗，所以畀人誤會畫夜晚。
尖叫

**尖叫**（），又叫**大嗌**（），係指一個人用明顯比正常大嘅聲嗌出嚟，往往係種強烈情緒嘅反射表現，譬如驚嚇或者痛嘅情況。
吶喊

**吶喊**可以係：
*尖叫嘅文雅稱呼
*吶喊 (小說)，魯迅嘅小說集
*吶喊 (畫)，孟克嘅畫
吶喊 (畫)

**吶喊**，係挪威畫家孟克嘅畫作，畫嘅係一位個樣好驚嚇嘅人雙手托面尖叫，背景係1883年印尼喀拉喀托火山爆發而畀火山灰染紅咗嘅天，1893年畫好。幅畫有兩個版本，分別藏喺（呢度顯示嘅版本）同。
最後孟克生於憂患，死於二戰
星夜

《**星夜**》（），係荷蘭畫家梵高嘅油畫作品，畫嘅係一個有好多星星嘅夜空，1889年畫好。

《星夜》影響力龐大，畀人指係後印象派（post-impressionism）嘅一幅代表作品，亦係西方藝術史上最出名嘅畫作之一。
## 睇埋
*後印象派

## 攷
格爾尼卡

**格爾尼卡**係西班牙巴斯克自治區一座城。1937年4月西班牙內戰期間，納粹德國派空軍轟炸呢座城。
格爾尼卡 (畫)

**格爾尼卡**，係西班牙畫家畢加索嘅油畫畫作，1937年畫好，畫嘅係嗰年西班牙內戰期間畀納粹德國派空軍轟炸嘅格爾尼卡。
阿曼斯奧奧蒂嘉

（，；）係西班牙嘅商業家同事業家，利昂省人，亦係時尚品牌INDITEX嘅創辦人同波士。因為喺1975年開辦咗佢嘅屬下服裝品牌——ZARA而畀好多人知。

2016年11月7號，佢因為賺咗746億美金而成為世界第二首富，成為歐洲最有錢嘅人 。

## 註

## 出面網頁

* Amancio Ortega Gaona at Forbes
* Amancio Ortega Gaona at Bloomberg L.P.

類:西班牙人

類:有錢人
江漢區

**江漢區**係中國湖北武漢一個區，總面積33平方公里，人口65萬。古漢口鎮發源地。
武漢東湖新技術產業開發區

**武漢東湖新技術產業開發區**係中國湖北武漢一個經濟開發區，總面積518平方公里，人口40萬。
武漢臨空港經濟技術開發區

**武漢臨空港經濟技術開發區**，原名**武漢吳家山經濟技術開發區**，係中國湖北武漢一個經濟開發區，總面積40平方公里。
沙市區

**沙市**喺中國湖北，北宋初期首次設置。佢曾經係一個城市，工商業發達，有「小香港」之稱。1994年開始係荊州一個市轄區，總面積492平方公里，人口60萬。
荊州 (搞清楚)

**[[荊州]]**係中國湖北一個地級市，重可以係：
*荊州區，中國湖北荊州下轄市轄區
*荊州 (古代)，古代嘅荊州
公安縣

**公安**（）係中國湖北荊州一個縣，位置係湖北省中南部邊緣，長江南岸。總面積2258平方公里，人口105萬。其中大部份係漢族人，方言係西南官話。

呢個地方古代叫做「梅園」，最早喺漢朝漢高祖五年（公元前202年）建立，嗰陣叫「孱陵」。後嚟因為東漢末年，左將軍劉備領荊州牧，駐軍喺油江口（而家叫斗湖堤），當時嘅人叫佢做「左公」，「公安」呢個名就係源自「左公安營紮寨之地」。除此之外公安都有「三袁故里」、「百湖之縣」、「七省孔道」等等嘅別稱。
恩施

**恩施**喺中國湖北，家下係土家族苗族自治州，叫**恩施土家族苗族自治州**，簡稱**恩施州**。

恩施州上古夏朝時名為施國，春秋時屬巴國，戰國時屬楚國巫郡。由唐代至宋代，鄂西行羈溧州縣制，由元代至雍正十三年，鄂西實行多士制度。雍正十三年，鄂西實行「改土歸流」，改多士制度為流官制，設立施南府，轄六縣。

民國成立後，廢除施南府，各縣直屬於省。民國4年，屬荊州道。民國15年，改為施鶴道，轄七縣。民國17年，改為鄂西行政區。民國21年，改為第七行政督察區，下轄八縣。抗日戰爭爆發之後，1938年湖北省政府遷入恩施。

1949年設恩施專區，專署駐恩施縣，轄八縣。1970年恩施專區改稱恩施地區，地區駐恩施縣。1983年8月19號成立鄂西土家族苗族自治州，1993年4月4號改為恩施土家族苗族自治州。
2016年香港選舉委員會界別分組選舉

**2016年香港選舉委員會界別分組一般選舉**喺2016年12月11號朝早七點半到夜晚上十點半舉行，目的係為咗選出1,034個人入選舉委員會，用嚟喺2017年香港特別行政區行政長官選舉選出第五屆行政長官。有466個委員透過自動當選或者當然委員身份入選舉委員會，唔使經過選舉產生。

泛民主派為咗呢次選舉，組織「民主300+」，希望可以攞到多啲席位。結果呢屆選委會界別分組選舉，投票率唔單止創新高，泛民主派攞咗超過300個選委席位。

## 背景
上屆嘅選委會雖然由唐營（唐英年）人馬贏出居多，但係後嚟梁振英喺傳統親中陣營（好似勞工界同漁農界）保送之下成功入閘，唐英年嘅大屋僭建醜聞更加令形勢逆轉，但係梁振英喺臨選舉之前又爆出同鄉事派、江湖人士食飯嘅「小桃園飯局」，不過仍然阻唔到梁振英當選。唐、梁兩個陣營嘅人互相揭發對方嘅「黑材料」，火花四起，成為香港第一場真正有競爭性嘅特首選舉，同時又因為兩個候選人嘅背景，呢次特首選舉畀外界形為係「地產黨鬥共產黨」。

梁振英喺執政5年期間，喺香港推行鷹派作風，激起民望反彈。而且，香港發生咗九二八傘運同魚蛋革命等等由泛民、本土派發起嘅民間反抗運動，又催生出香港本土派，提倡港中分隔，甚至香港獨立，梁振英被人笑係「港獨之父」。後來政府又推動「DQ」議員嘅行為。由於佢行事作風強硬，搞到香港社會撕裂，唔止泛民主派有啲頂唔順佢，連帶有啲建制派都頂佢唔順，佢哋喺選委會選舉提出「ABC」口號（「Anyone But CY」，即係邊個做都好過梁振英），喺上屆提名過佢嘅選委人人自危，今屆都唔敢講支持邊個。到12月9號，梁振英話佢要「照顧個女」為由宣佈放棄連任，當時推測佢係為咗幫建制派選情止血，所以揀喺呢個時候至講。

## 結果
泛民主派推出「民主300+」，佢哋打住「ABC」嘅旗號，橫掃好多個界別嘅席位，成功達到超過300席嘅目標。另外唔少人都打住「ABC」嘅旗號攞到席位，但係表明係「ABC」嘅人始終佔少數，皆因好多個位都係界別入面「圍威喂」，自動當選。
濱海車站

**濱海車站**可以係：
*濱海車站 (溫哥華)
*濱海車站 (星加坡)
*濱海車站 (華盛頓特區)
## 睇埋
*濱海站，響中國天津
耀興道

**耀興道**（），係香港香港島筲箕灣嘅一條馬路，係筲箕灣半山嘅耀東邨嘅主要道路。
拓跋珪

**拓跋珪**（），係北魏開國皇帝，386年到409年在位，死後廟號太祖，跟諡號叫**魏道武帝**。
拓跋嗣

**拓跋嗣**（），係北魏第二位皇帝，409年到423年在位，死後廟號太宗，跟諡號叫**魏明元帝**。
拓跋燾

**拓跋燾**（），係北魏第三位皇帝，423年12月27號至452年3月11號在位期間，跟諡號叫**魏太武帝**。